Erresistentziaren mapa | High Alaitasuna\nHasiera » Walden » Erresistentziaren mapa\nDuela 12 urte, Indarkeria-eza Aktiboa III. Jardunaldietan parte hartzeko ponentzia txiki bat prestatu nuen, aurretik Hika aldizkarian argitaratutako testua abiapuntutzat harturik. Oposizioa eta erresistentzia bereizi eta gero, erresistentzia mota jakin bat deskribatzen saiatu nintzen: desobedientzia zibila, haren ezaugarriak, eta beste erresistentzia formekiko harremanak. Helburua zen gizarte mugimenduetan erabiltzen diren hainbat metodologia aztertzea eta, ahal den heinean, gure hiztegi politikoa argitzea. Garai horietan Ekai Txaparteki lankideak ere gaia jorratu zuen bere liburuan, eta oraindik ere eztabaidak dirau, irratian ere bai. Nire testua www.bideahelburu.org webgunean aurki daiteke, baina orain muinoa azaltzen duen grafikoa hobetu dit Gorka Belasko lagunak. Hona hemen:\nDesobedientzia zibila, ekintza zuzena ez bortitza, erresistentzia pasiboa: mapa bat\nEzagutzara eramaten gaituen lehenbiziko pausoa, esaera txinoak dioenez, gauzak izendatzeko berezko izena erabiltzea omen da. Baina askotan gauzak ez dira beren izenarekin mundura etortzen, eta beti eztabaida dezakegu zein den gauza jakin bati dagokion izena. Izan ere, horixe gertatu izan da beti gizarte-zientzietan.\nHala ere, horrek ez du esan nahi izenen inguruan adostasunen bat belaunalditik belaunaldira transmititzen ez denik; eta, izenak izana egiten ez badu ere, askotan izenarekin bai adierazten dugula nolakoa nahi dugun izatea gauza hori. Bestela esanda: izenak ez du lortzen gauza izenak dioen bezalakoa izatea, baina adierazten du —zintzoak bagara, behintzat— gauza hori izenak dioen modukoa izatea desiratzen dugula. Beraz, ezin dira argi eta garbi bereizi maila deskriptiboa eta maila arau-emailea.[i]\nBatzuek lotsarik gabe defendatuko lukete definizioak eta zehaztasun semantikoak hutsaren hurrengoak direla gai politikoetan. Haien hitzetan, benetan garrantzitsua eraginkortasuna da: ekintzak helburua lortzen duen ala ez. Baina eraginkortasuna eta zilegitasuna ez dira gauza bera. Ekintza baten zilegitasuna eta eraginkortasuna, besteak beste, iritzi publikoarengan duen harreraren araberakoak dira. Eta iritzi horrek, lortu nahi diren helburuekin batera, erabiltzen diren bitartekoak ere balioesten ditu. Balioespen hori morala da, jakina, eta horretan zeregin garrantzitsua du gauzaren izanak.\nBeraz, definizioak behar ditugu, bai filosofian, baita gizarte-zientzietan ere; baina ez epaileek definizioak erabili ohi dituzten moduan, hots, zigorrak jartzearren. Kontuz ibili behar da, gure definizioa apaingarri hutsala besterik izan ez dadin: Nietzsche-ren arabera, historiarik ez duten gauzak baino ezin dira definitu; fenomeno batek historia badu, dagokion definizio bakarra historia hori baita.\nGaur egun, ez dago ekintza politikoa baino gauza misteriotsuagorik.[ii] Lan honetan, ekintza politiko antagonista aztertzen saiatuko gara; hau da, erresistentzia eta oposizioa egiten duena. XIX. eta XX. mendean zehar botere eratzaile antagonista definitzeko egin diren ahaleginak maila kontzeptual, epistemologiko eta historikoan berrikusi behar ditugu.[iii] Mapak eta lurraldeak ez direla nahastu behar jabetuz, eta ahalegin horretan pauso txiki bat besterik ez izan arren, hona hemen mapatxoa:\n2. Oposizioa eta erresistentzia\nOposizioak ez du botere faktikoen aurka egiten, gobernu baten aurka baizik, eta bere formarik osatuena oposizioko alderdia da, oposizioan dagoen alderdi bat, alegia. Aitzitik, erresistentzia ezin da alderdi bat izan, ez baitago agintzeko egina, aurka egiteko baizik.[iv] Alderdi politiko izateaz gain, oposizioa disidentzia ideologikoa dugu, desadostasunaren adierazpen sinbolikoz edo hitzez egina. Beste alde batetik, erresistentzia oposizio politikoa eta kontzientzia eragozpena baino harago doa.\nAro modernoan, erresistentziak botere gune nagusien aurka jo omen du zuzen-zuzenean. Testuinguru posmodernoak, aldiz, zeharkako bideak, hibridoak, gorabeheratsuak hedatu ditu. Bestelako gatazka tresnak sortu dira,[v] eta erresistentzia bide horiek ezin dira mugatu oposizio lan hutsera.\nEsate baterako, kontzientzia eragozpenak ez du legea aldatu nahi; orokorrean, bere ukazio ekintzaren efektua norberaren kontzientziara mugatzen du. Askotan, kontzientzia eragozpena garatzean ez da desobedientziarik gertatzen, legeek agindutako betebehar batzuei egiten zaizkien zenbait eragozpen eskubidetzat jotzen baitira konstituzio batzuetan. Nahiz eta eskubide horiek mugatuak izan, aukera hori oso garrantzitsua da, zenbait kasutan desobedientzia zibila eta kontzientzia eragozpena bereizteko aukera ematen duelako.\nHona hemen adibide bat: prestazionisten kasua, hau da, soldaduska ez egiteko zerbitzu zibila (Espainian, Prestación Social Sustitutoria delakoa) nahiago zutenak. Horiek legeak ezarritako salbuespenera eta ordezko zerbitzuetara jotzen zuten soldaduskara ez joateko. Kontzientzia eragozleak desobedientzia zibila egingo luke, baldin eta legeak kontuan hartzen ez dituen motiboak aldarrikatuz derrigorrezko zerbitzua egiteari uko egiten badio; edo uko hori legeak kontzientziaren motibozko salbuespenik onartzen ez duen nazio batean egiten badu. Hain zuzen ere, hori egin zuen intsumisioaren aldeko gizarte mugimenduak.\n3. Desobedientzia zibila\nEz dago garbi Henry D. Thoreauk civil disobedience izena asmatu zuen, ez baitugu aurkitzen berak egin zituen liburuetan. Hau bakarrik dakigu: 1866. urtean berrargitaratu zuten haren saiakera batek izenburu hori zuen. Saiakera horren jatorrizko izenburua hauxe zen: “gobernu zibilaren aurkako erresistentzia” [Resistance to Civil Government], eta 1849. urtean argitaratu zuten, Thoreauk emandako hitzaldi batzuk egokituz.\nThoureau, hitzaldi haietan, zergak ordaintzeari zergatik egin zion uko eta bere burua aginte fiskalaren eskuetan zergatik entregatu zuen azaltzen saiatu zen. Ez zuten luze eduki giltzapetuta, baina, dena den, Thoreauren hitzetan, ekintza hura, alde batetik esklabutza onartzen zuen legearen kontrako ekintza izan zen, eta, bestetik, AEB, beren lurraldea zabaltzeko asmoz, Mexikoren aurka egiten ari ziren gerraren kontrakoa.\nGarbi dagoena hauxe da: desobedientzia zibila erabili duten askok idazle amerikar horren bizitzan eta liburuetan aurkitu dituzte beren ekintzak asmatzeko eta justifikatzeko arrazoiak, eta, horrez gain, desobedientzia zibilaren historiak ehun eta berrogeita hamabost urte ditu gutxienez. Hala ere, zer da desobedientzia zibila?\nLehenik eta behin, desobedientzia, jakina. Hau da, desobedientzia zibilaren izenean jokatzen denean (abian jartzeko, haren alde lan egiteko edo jazartzeko) ezinbestekoa da norbaitek desobeditze bat egitea. Eta horrek esan nahi du aldez aurretik betebehar bat dagoela. Zuzenbide Estatu batean legeak agintzen du hiritar batek duen betebeharra. Beraz, ez dago desobedientziarik ez badago zenbait ekintza debekatu edo agintzen dituen arau bat. (Ildo horretan, esan daiteke legea dagoelako egiten dela desobedientzia, paradoxikoa bada ere.) Horren ondorioz, desobedientzia zibilak ekintza ilegal bat dakar berekin, desobedientzia zibilera eramaten duten ekintza guztiak ilegalak ez badira ere.\nAdibide bat: 1955. urtean, Alabamako Montgomery hirian, hiritar beltzek egin zuten boikota ez zen desobedientzia zibila, baizik eta erresistentzia pasibo mota bat. Hiri horretan arau segregazionistak indarrean zeuden autobusetan ibiltzeko, eta halako injustiziaren kontra protesta egiteko, bestelako garraio-sistema antolatu zuten; beraz, ekintza horretan ez zioten legeari desobedientzia egin. (Boikota egitearen ordez, hiritarrek autobusak erre izan balituzte, erresistentzia hori ez zen izango “pasiboa”, “aktiboa” baizik.)\nHalako ekimena eskubide zibilen aldeko mugimenduaren hasiera izan zen, Martin Luther King-ek bultzatu zuen mugimendua, hain zuzen. Thoreauk eragin handia izan zuen Kingengan; Kingek aitortu bezala, Amerikan arrazen arteko berdintasunaren aldeko borrokan, gaizkiarekin ez kolaboratzeko gonbitea egiterakoan Thoreaurengandik “protesta sortzailearen herentzia” jaso zuen. Aipatutako kanpaina hartan, Kingek eta bere jarraitzaileek lege segregazionistak hautsi zituzten azkenean, erabat zuzengabeak zirelakoan. Lege horiez gain, ordena publikoa arautzen zuten beste lege batzuk ere hautsi zituzten, bidegabeak zirelako eta segregazionismoaren aldekotzat jotzen zituztelako. Horrenbestez, erresistentzia pasiboa desobedientzia zibila bihurtu zen.\nDesobedientzia zibila aurrera eramatean lege bati uko egiten zaio maila goragoko lege bati men egin nahi izaten zaiolako. Adibidez, Kingek esan zuen segregazionismoari uko egitean Konstituzioari men egiten ziola, baita Auzitegi Gorenak emandako segregazionismoaren kontrako jurisprudentziari ere. Horregatik Kingen ustez bere jokabidea guztiz justifikatuta zegoen, bai moralki, bai zuzenbidearen aldetik, printzipio gorenak kontuan hartzen baitzituen.\nGatazka horren unerik larrienean, mugimenduaren buruzagiak Estatu Batuetako presidentearekin elkarrizketatu ziren. Buruzagi haiek eraman zuten eskaera nagusia legea betearaztea zen: horretarako, Eisenhower-ri eskuan zituen baliabide juridiko guztiak erabiltzeko eskatu zioten.[vi] Hau da, lege segregazionisten gainetik agintzen zuen lege gorena betearazteko: 1776. urteko Independentzia Deklarazioa eta Konstituzioko Lehen Xedapen Gehigarria [First Amendment]. (Independentzia Deklarazio horretan, gizaki guztiak jaiotzetik eskubide berberak dituztela esaten da. Konstituzioko Xedapen horrek, batetik, adierazpen eskubidea eta biltzeko eskubidea, eta, beste alde batetik, jasandako injustiziengatik gobernuari kalte ordaina eskatzeko eskubidea babesten ditu.)\nKingek Nobel saria eskuratu zuen 1964. urtean. Urte bat lehenago, bere libururik ospetsuena idatzi zuen: Birmingham Cityko kartzelatik idatzitako gutun bat. Gutun horretan Kingek erantzun egin zien segregazionismoaren kontra nahita eta ez-bortizki egindako lege haustea kritikatzen zutenei. Gutun horren oinarrizko gaia hauxe zen: nola liteke aldi berean zenbait lege kontuan hartzea eta beste lege batzuk desobeditzea? Hona Kingen erantzuna: bere kontzientziari kasu egiteagatik bidegabeko lege bat hausten duenak hiritarren gogoetan eztabaida pizteko asmotan dagokion zigorra onartzen badu, Zuzenbideari zor zaion errespetu handiena erakusten ari da.\nDesobedientzia den aldetik, desobedientzia zibila kolokan jarri nahi den lege bat zuzenean haustea da. Barbara Goodwinek zuzeneko desobedientzia zibilaren eredu bat aipatzen du: errolda egiteko behar diren galdetegiak betetzeari uko egiten diotenen desobedientzia. Baina, desobedientzia horrez gain, egin nahi den desobedientzia ekintzari oihartzuna emateko egiten diren lege-hausteak ere aipatzen ditu Goodwinek. Adibidez, etxebizitzen okupazioek ondasun higiezinen legeak hausten dituzte, baina, horrekin batera, beste eskaera batzuen gainean arreta erakarri nahi dute.[vii] Kasu horretan, zeharkako desobedientzia zibila izango litzateke.\nGaur egun hain da zabala sare juridikoa ezen protesta egin nahi duenak ez baitu zaila izango lege bat haustea, nahita egiten ez badu ere. Hala ere, badaude arrazoiak zeharkako desobedientzia zibila horren existentzia eta zilegitasuna zalantzan jartzeko. Izan ere, zeharkako desobedientzia zibila ez da askotan gertatzen: 14 estatu garrantzitsutan gertatutako 329 ekintzetatik bat izango litzateke zeharkako desobedientzia zibila. (Esate baterako, 1979. urteko udan Brussela hiriko trenetan larrialdietarako galgei eragin zioten, momentu horretan abian zegoen desarmearen aldeko martxaren gain arreta erakartzeko.) José Antonio Estévezen ustez, zeharkako desobedientzia zibilak lege-haustea tresnatzat hartzen du, bere protestaren arrazoiaren gainean arreta erakartzeko; eta horrelako justifikaziorik ez dagokio desobedientzia zibilari, desobedientzia zibilean erabiltzen diren bideak justifikatzeko arrazoia lortu nahi den helburua baita.[viii]\nAzkenik, desobedientzia zibila ezin da nahastu desobedientzia kriminalarekin (hots, delitu arrunta) edo delitu politikoarekin. Lehen kasuan, alde batetik, desobedientzia egiten duena, kriminala, desobedientzia horri dagokion zigorra saihesten saiatzen da, eta, beste alde batetik, berak ez ditu bere ekintzak egiten zuzengabeak diren legeak eraldatzeko asmoz. Bigarren kasuan, delitu politikoak egiten dituztenek badute gizartea eraldatzeko asmoa, baina, beren helburua lortzeko biolentziaz baliatzen dira, eta, geroago ikusiko dugunez, biolentzia ez dagokio desobedientzia zibilari. Delituak izango ez balira, ekintza horiek disidentzia ideologikoa izeneko kategoriakoak izango lirateke; eta delituak izango balira, berriz, terrorismo edo (eko)sabotaje izeneko kategoriakoak. Luis Martínez de Velasco-ren iritziz, ekintza terroristak hiru ezaugarri ohi dituzte: autistak, krudelak eta bereizi gabeak dira. Ezaugarri horietako ekintzak ez dira ez sabotajea, ez desobedientzia zibila[ix]. Sabotajeak klandestinitatea du ezaugarri nagusia, eta desobedientzia zibilak, berriz, publikoa izan behar du, benetan zibila izan nahi badu, jakina.\nDesobedientzia asko daude, baina denak ez dira zibilak. Zibila hitzaren esanahia aztertzen badugu hiritar [cívico] eta zibilizatu hitzekin lotura duela ikusiko dugu.\nHiritar izate horren aldetik, desobedientzia zibila hiritar baten desobedientzia da, hiritar den heinean. Hau da, desobedientzia zibila hiritar bati dagozkion betebeharrak besterik ez dituen baten desobedientzia da. (Agintariek, elizgizonek eta militarrek betebehar jakin batzuk dituzte, haien karguei dagozkien betebeharrak, hain zuzen. Baina, betebehar horiek ez dira esanguratsuak eztabaida honetan.) Desobedientzia zibila egiten dutenak hiritar aktiboak eta arduratsuak izan ohi dira; demokraziari buruzko teoriak dioenez, herriaren esku dagoen soberania erabili nahi dute. Horretarako, gizarte mugimenduetan eskuartzen dute beren hirikideak kontzientziatzeko, eta, horren bidez, erabaki politikoak hartzeko mekanismoetan eragiteko. Ildo horretan, desobedientzia zibila aktibitate publikoa da berez.\nHerri soberania ez ezik, giza eskubideak ere beharrezkoak direla azpimarratzen du demokraziari buruzko teoria garaikideak. Zibilizatua izateari dagokionez, elkarbizitzarako ideal batzuk aldarrikatu nahi dituzte desobedientzia zibilaren ekintzek, beren jarraitzaile eta arerioen artean jokaera zibilizatuagoa eragiteko itxaropenez. Gandhik esaten zuenez, “desobedientziak, zibila izateko, egiazalea, errespetuzkoa, neurrizkoa, inolako errezelorik gabekoa izan behar du”[x].\nEta zergatik biolentziarik gabekoa? Filosofo batek gogoz defenditu du desobedientzia zibilak neurri batean biolentzia erabil dezakeela. Haren ustez, ezinezkoa da aldi berean biolentzia justifikatu ezina dela defendatzea eta desobedientzia zibila justifikatzen duen teoria bat defendatzea. Filosofo horren argudioaren arabera desobedientzia zibilak biolentziarik gabekoa izan behar baldin badu, jabetza eta segurtasun pertsonalaren eskubideak ez ezik, norberak duen autonomiaren eskubidea ere errespetatu behar du, eta, horren ondorioz, mota guztietako koakzioak baztertu behar dira. Horrela gertatzen ez bada, mota jakin batzuetako biolentziak debekatuko dira (biolentzia fisikoa, adibidez) eta, aldi berean, beste mota batzuetakoak onartuko (biolentzia psikologikoa, adibidez). Baina koakzio guztiak baztertzen baditugu urrutiegi ailegatuko gara, desobedientzia zibilaren kasu guztiek autonomia eskubidea bortxatzen baitute nolabait. Geure filosofo horrek (John Morreal, hain zuzen) irtenbiderik gabeko kalexka horretatik ihes egiten du koakzioa —eta, horren ondorioz, biolentzia mota bat— justifikatzeko gai dela esanez[xi].\nMorrealek erabiltzen duen biolentziaren definizioa erabilgaitza da, zabalegia baita. Definizio hori onartzen badugu, autonomia bortxatzen duten ekintza guztiak biolentziaz egindakoak izango lirateke; esaterako, haur bati errepidea zeharkatzea eragoztea, eta/edo minutu batzuez trafikoa geldiaraztea. Ematen du zentzuzkoagoa dela une batez eskubideen gaineko erretorika bertan uztea eta biolentzia Webster hiztegi zaharrak egiten duen moduan definitzea: “indarra erabiltzea kalte egin eta zauritu nahian”.[xii] Jende talde batek nire autoaren aurrean errepidea blokeatzen badu eta horregatik nire helmugara minutu batzuk beranduago ailegatzera behartzen banaute, akaso ez naiz bat etorriko beren eskaerarekin, bidegabe edo zentzugabetzat jo baititzaket; izan ere, agian, nire eskubideak bortxatzen ari dira (legea urratzen, alegia), baina, dena den, indarra erabiliz nahita zauriak edo kalte pertsonalak egin dizkidatela esatea, —hau da, “biolentoak” direla esatea— hitzen esanahia bortxatzea da. (Orduan, greba bat ez da biolentzia? Ez beti: greba batek kalte ekonomikoak ekar ditzake, baina ez kalte pertsonalak. Horregatik, bata eta bestearen arteko muga garbi ez egon arren, zentzuzkoa da greba bortitzak eta ez bortitzak bereiztea. Nahiz eta helburu bertsuak izan, desobediente zibilak eta biolentzia egiten dutenak ez dira berdinak, eta horiek berdintzea biolentzia egiten dutenen onerako da.)\nJohn Rawls filosofoak (inork ez luke subertsibotzat hartuko) desobedientzia zibilak zer-nolako baldintzetan funtziona dezakeen defendatzeko arrazoi funtsezkoak eman ditu. Horren ustez, desobedientzia zibilak erabat zatituta ez dagoen gizarte bat behar du, guztiok elkarbanatzen ditugun justizia-printzipioetara jotzeko. Desobedientzia zibilak neurri bateko legitimitatea mantentzen duen gobernu batekin funtzionatuko du (legitimaziorik gabeko gobernu baten aurrean edozein erresistentzia justifikagarria baita).[xiii] Gizartearen zatiketatik eta legitimitaterik ezatik nekez ernalduko da desobedientzia zibila; beste era batera esanda, desobedientzia zibila egin nahi duenak krispazio gabeko egoera bultzatu beharko du, ahal den neurrian.\nBeste ondorio gisa, benetan desobedientea eta zibila bada, desobedientzia zibila izena merezi duten ekintzak ezin dira izan ez bortitzak, ez eta militaristak ere (Clemenceauk esan zuenez, zailagoa da militar bat zibilizatzea hiritar bat militarizatzea baino). Batek pentsa dezake sinpleegia eta simetrikoegia dela desobedientzia zibilaren kontrako muturrean dagoena obedientzia militarra dela esatea, baina, hala ere, guztiz egia izango da. Izan ere, Thoreauk desobedientzia zibilari buruz egin zuen saiakera desobedientzia zibila zer ez den esateko irudi batzuez hasten da:\n(1) “bakar batzuk, gaur egungo gobernua beren zerbitzurako tresna gisa erabiltzen dutenak”,\n(2) “gaizkile horiek, trenbideetan barrikadak jartzen dituztenak”,\n(3) “lagun horiek, beren buruari gobernuaren kontrako gizaki deitzen diotenak”\n(4) eta, batez ere, gudari horiek, Thoreauren irudimenean, “mendian gora eta haranetan barrena, lerro-lerro, gerrara martxan, gogoz kontra” joaten direnak, “bolborategi eta gotorleku mugikorrak, agintean den lotsagabekoren baten zerbitzuan”.\n(5) Laburbilduz, horiek guztiak, “bereizketa moralik apenas egiten dutenak”, mekanikoki legeari men egitea hautatu dutelako justiziari zor zaion errespetua zaindu beharrean.[xiv]\n3. Ekintza zuzena ez-bortitza (edo “indarkeriarik eza aktiboa”)\nGure inguruan, ekintza zuzena ez-bortitzaren espresiorik argienak desobedientzia zibilaren forma hartu du; hots, intsumisioa. Bestela esanda, desobedientzia zibila izateaz gain, ekintza zuzena ez-bortitzaren ezaugarriak ere baditu intsumisioak. Erresistentzia forma hori Euskal Herriko Kontzientzia Eragozpen Mugimenduak (MOC-KEM) funtsezko tresnatzat hartu, eta horrela definitu du: ekintza zuzena ez-bortitza (ADN: acción directa noviolenta) ekintza politiko zehatza da, antimilitaristen estrategia eta balioak islatzen dituena, haien mezua gizartean zabaltze aldera. Hedabideak erabiltzen dira, ekintza publiko eta ez-bortitz bat albiste erakargarri bihurtzeko.\nBirmingham Cityko kartzelatik idatzitako gutunean, ekintza honen izaera horrela adierazi zuen Kingek: “Galde diezadakezue: ‘Zergatik ekintza zuzena? Zergatik manifestazioak, eserialdiak eta abar? Ba al dago negoziazioa baino bide hoberik?’ Negoziazioa eskatzekotan, arrazoia emango nizueke. Izan ere, horixe da ekintza zuzenaren asmoa. Ekintza zuzena ez-bortitzak krisialdia eta tentsioa eragin nahi ditu, gaiari inoiz aurre egin ez dion komunitate batek aintzat har dezan. Gai hori dramatizatzea nahi du, komunitateak ezikusiarena berriro ez egiteko.”[xv]\nGandhiren leloak dioenez, “helburua baliabideetan datza”, ekintza zuzena ez-bortitzak balio politikoak eta adierazgarriak batzen ditu bere baitan, bai helburuari dagokionez (armada, soldaduska, arma enpresa, desfilea) bai ekintza bera baketsua, ez-sexista, kooperatiboa eta abar izateagatik.[xvi] Ekintza zuzena ez-bortitzak helburuak baliabide bihurtzen ditu; “zuzentasun” horiek ematen dio ekintzari ezaugarri berezi bat, elkarrizketa eta negoziazioa bultzatzeko aproposa dena [carácter conversacional].[xvii]\nBeste adibide bat: 1995. urteko otsailean eta urtegiaren obrek urte eta erdi bat baino gehiago zeramatzatela, Itoizko Solidarioen kolektiboa jaio zen, borroka fronte berri bat jorratzearren: ekintza zuzena, publikoa eta ez-bortitza, “Ama Lurra” defenditzeko desobedientzia zibilean oinarritutako estrategiaren barnean.[xviii] Berriz ere, ekintza zuzena ez-bortitzak desobedientzia zibilaren zenbait ezaugarri bereganatu zituen, “terrorismo” edo “ekosabotaje”arekin nahastu gabe.[xix]\nEkintza zuzenak biolentziarik gabekoa izan behar duela esatean Gandhiren autoritatea aipatzen da. Gandhik irudi bat erabili zuen helburuak eta bideak bereizteko: irudi horretan bideak hazia izango lirateke; helburuak, berriz, zuhaitza. Irudi horren bidez, zera adierazi nahi zuen: bideen eta zuhaitzaren artean lotura estua dago.[xx] Identifikazio organiko horrek garbi uzten du Gandhiren zein Thoreuren[xxi] ustez helburuak ez dituela bideak justifikatzen, eta bideek ez dutela helburua justifikatzen: helburuek eta bideek onargarriak izan behar dute, eta ezin dira batzuk balioetsi beste batzuk kontuan hartu gabe. Beste era batera esanda: ezin dira zenbait helburu proposatu, oso ohorezkoak badira ere, bide jakin batzuk baztertu gabe.\nEkintza zuzena ez-bortitzak duen bertute bat, Thoreauk, Gandhik eta Kingek ulertzen zuten moduan, hau da: ekintza zuzena ez-bortitzak garaipena lortuko ez balu, ez lizkieke kalteak eragingo hirugarrenei. Hori, eta ez besterik, kontuan harturik, ekintza zuzena ez-bortitza borrokarako erabiltzen diren beste bide batzuk baino goragokoa dela esan dezakegu. Baina ezin da esan ekintza zuzena ez-bortitza orbangabeko bide bat dela eta horregatik edozein helburu justifikatu dezakeela modu miragarrian; are gehiago, ezin da esan ideia guztiak baliotsuak direnik, bide bakezaleak erabiliz defendatzen badira ere. Arrazakeria bide bakezaleak erabiliz defenditzeak ez du arrazakeria gauza ona egiten.\n4. Erresistentzia pasiboa\n“Erresistentzia pasiboa” izenak ideia nahasketa ugari sor ditzake. Pasibotasun horrek ez du esan nahi ez dela ezer egin behar, baizik eta bide baketsu eta zibilak erabiliko direla. Adibidez, Gene Sharp-ek erresistentzia baketsurako 197 bide zehaztu ditu, besteak beste: protesta sinbolikoak, grebak, boikotak, manifestazioak eta abar.[xxii] Erresistentzia pasibo batzuk desobedientzia zibila izan daitezke; halere, ikusi dugunez, egon badago desobeditze gabeko erresistentzia pasiboa (boikota, esate baterako).\nIzena bera ere ezaguna zen Thoreau-ren garaian. Bartleby Izkribatzailea ipuinean, honako hau idatzi zuen Herman Melvillek: “Ezerk ez du erretxintzen pertsona kabal bat erresistentzia pasiboak baino gehiago. Erresistentzia horren pairatzailea giza aldartez eskas ez badabil, eta erresistitzailea bere pasibitatean inori kalterik egiteko modukoa ez bada, orduan, bihotz xamurrez ahaleginduko da, kapaz den umorerik onenez, irudimenean gorpuzten arrazoimenez esplika ezina dirudiena.”[xxiii] Izan ere, begikotasun sentimendu hau nabarmena zen Gandhiren kasuan.\nEta 1926an, Tucker anarkista iparamerikarrak honelaxe goraipatu zuen erresistentzia pasiboa: “Erresistentzia pasiboa, Ferdinand Lassalle-k esan omen zuen, erresistentzia egiten ez duen erresistentzia da. Ez nago batere ados horrekin. Diziplina militarraren egunotan, emaitzaren bat lortzen duen erresistentzia bakarra erresistentzia pasiboa dugu. Gaurko mundu zibilizatuan ez dago tiranorik bere aginduak ez obeditzeko prest dagoen hiritarren multzo bat baino iraultza odoltsu bat nahiago ez duena. Matxinada bat erraz zapaltzen da, baina inongo armadak ez die tiro egin nahi bere etxeetan gaitzik egin gabe geratzen diren hiritarrei. Herriaren eskubideak lortzeko hurrengo gatazkan, tresnarik inportanteena ez da izango botoa, ezta baioneta ere, baizik eta erresistentzia pasiboa.”[xxiv]\nHala ere, nahiz eta erresistentzia beti posible izan, ez da beti arrakasta izateko modukoa. Batzuen arabera, areago, mundu garaikidea ez da habitat ona erresistentzia pasiborako. Adibidez, Mario Benedettik hauxe idatzi zuen Pedro eta Kapitaina antzerki lanean: “Erresistentzia pasiboa aukeratu duk, nonbait. Gandhi argal hark asko zekian horrezaz. Hinduak ingelesen kontra, gauza bat zuan, ordea, eta oso bestea zuek gure kontra. Erresistentzia pasiboak ez dik balio gaur egun, ez dik deus konpontzen . Zera duk, nola esango diat, anakronikoa. Yankiek beren zapalketa mota hain eraginkorra ezarri zutenetik —aditu al duk yankiak esaten dudala, zuek bezala?—, erresistentzia pasiboa pikutara joan zuan.”[xxv]\nAzken finean, erresistentzia pasiboak arrakasta lor dezan justifikatzeko modukoa izan behar da. Justifikatzeko modukoa izateko, entzun eta onartu daitezkeen arrazoiak eman behar dira. Thoreauren kasuak erakusten digu erresistentzia ez dela ekintza bakar bat, prozesu bat baizik. Bera kartzelaratu zutenetik bi urte geroago eta zergak ordaintzeari utzi zionetik zazpi urte geroago bukatu zen prozesua. Hortik ondorioztatu dezakegu erresistentzia pasiboa elkarrizketa dela, ez keinu bakan bat, baina bakarrik egoera jakin batzuetan egin daitekeen elkarrizketa bat.\n[i] Definizio zehatzik ezean, propietate deskriptibo gisa erabiltzen dira “zibila”, “ez-bortitza” edo “pasiboa” hitzok, banakoen edo taldeen propietateak eta gaitasunak azaltzen baititu.\n[ii] Paolo Virno, Virtuosismo y revolución. La acción política en la era del desencanto, Madril, Traficantes de sueños, 2003.\n[iii] Desobedientziari buruzko gogoeta klasikoa nola eguneratzeko, honatx zenbait abiapuntu: http://www.altediciones.com/t59.htm (“De la desobediencia civil a la desobediencia social”), http://usuarios.lycos.es/pete_baumann/iglesias.htm, (“Desobediencia civil y movimiento antiglobalización”), http://www.enlloc.org/dvd/recerca/doctorat/caos/M3-2-pabloiglesiasturrion.htm (“Redefiniendo la desobediencia civil”), http://acp.sindominio.net/article.pl?sid=03/06/03/1853207&mode=thread (“Con quien caminar y a quién preguntar”) http://www.rebelion.org/izquierda/040519ffb.htm (“Una reflexión sobre desobediencia y “no violencia”).\n[iv] Marcos komandante ordea, Siete piezas sueltas del rompecabezas mundial, Bartzelona, Virus, 1999; 39. orria.\n[v] Zenbait egile, “Erresistentzia/Sorkuntza”, zehar 47-48, www.arteleku.net.\n[vi] A. Philip Randolph, Lester B. Granger, Reverend Luther King, Roy Wilkins, Statement to the President of the United States (1958-06-23), http://www.stanford.edu/group/King/publications/papers/.\n[vii] Goodwin, El uso de las ideas políticas, Bartzelona, Península, 1988; 349. orria\n[viii] Estévez, La constitución como proceso y la desobediencia civil. Madril, Trotta, 1994; 34. orria\n[ix] Martínez de Velasco, La democracia amenazada: Democracia, capitalismo y desobediencia civil, Madril, Fundamentos, 1995; 133. orritik aurrera\n[x] Gandhi, Todos los hombres son hermanos, Salamanca, Sociedad Educación Atenas, 1984; 144. orria.\n[xi] Morreal, “The justificability of violent civil disobedience”, Canadian Journal of Philosophy, no. 6 (March 1976), 35-47 orriak.\n[xii] Harluxet-ek (http://www1.euskadi.net/harluxet/)“biolentzia” horrela definitzen du: “Norbait menderatzeko indar zakar eta basa; zerbait indarrez lortu nahi duenaren gehiegikeria, indarraren erabilera gaitzesgarria.”\n[xiii] Rawls, A Theory of Justice, Cambridge, Harvard University Press; 363, 388 orriak.\n[xiv] Aipuak Thoreauren Sobre el deber de la desobediencia civil izeneko liburuaren edizio elebidunak dituen paragrafoen zenbakiei dagozkie (Irun, Iralka, 1995).\n[xv] “Letter from Birmingham Jail” in H. A. Bedau (ed.), Civil Disobedience in focus, Londres, Routledge; 68-84 orriak.\n[xvii] Antonio Casado, La desobediencia civil a partir de Thoreau, Donostia, Hirugarren Prentsa, 2002; 4. atala.\n[xix] A. Casado da Rocha eta J. A. Pérez, Itoiz. Del deber de la desobediencia civil al ecosabotaje, Iruñea, Pamiela, 1996.\n[xx] Gandhi, Non-Violent Resistance (Satyagraba), New York, Schocken Books, 1961; 10.orria\n[xxi] Ikusi Thoreauren Apología de John Brown, edizio anitzekoa.\n[xxii] Gene Sharp, Métodos de Acción Noviolenta, www.noviolencia.org/publicaciones/metodos_sharp.pdf.\n[xxiii] Melville, Bartleby Izkribatzailea, Juan Garziak itzulia, Donostia, Erein, 1991; 31. orria.\n[xxiv] Individual Liberty: Selections From the Writings of Benjamin R. Tucker, Kraus Reprint Co., Millwood, NY, 1973 (http://flag.blackened.net/daver/anarchism/tucker/tucker15.html).\n[xxv] Mario Benedetti, Pedro eta Kapitaina, Iñaki Alberdik itzulia, Donostia, Susa, 1987.


Jesus Eloseguiren bildumaren dantza argazkiak laster sarean — dantzan.eus\nHemen zaude: Hasiera › Albisteak › Jesus Eloseguiren bildumaren dantza argazkiak laster sarean\nJesus Eloseguiren bildumaren dantza argazkiak laster sarean\nCC-AT-SA Jesus Elosegui Irazusta\nAranzadi Zientzia Elkarteak eta GureGipuzkoa.netek Jesus Eloseguiren funtseko 16.000 argazkitik gora jarriko ditu denon eskura datozen egunotan. Jesus Elosegui Aranzadiren sortzaileetako bat izan zen eta besteak beste Eresoinkako eta dantzarekin lotutako hainbat argazki daude bilduman.\nJesus Elosegui Irazusta (Tolosa, 1907-1979) kirol, kultura eta zientzia alorretan ekarpenak egindako gizona izan zen. Gazterik hasi zen txistulari eta dantzari, eta aurreskulari bezala Eugenio Iturrioz-en azken ikaslea izan zen, eta irakaslearen esanetan, izan zuen ikaslerik onena. Eresoinka musika eta dantza elkartean parte hartu zuen, eta emanaldiz emanaldi Europa zeharkatu zuten.\nAranzadi Zientzia Elkarteko sortzaileetakoa izan zen 1947an, eta elkarteko idazkari eta sustatzaile izan zen hiru hamarkada luzez. Dantzarekiko izan zuen zaletasunaren erakusgarri da 1969an argitaratu zuen Juan Ignacio de Iztueta Etxebarria (1767-1845) liburua, Iztuetaren bizitzari buruzko dokumentazio ugaria jasotzen duena.\nLazkaoko Benediktarrekin elkarlan-hitzarmenari esker antolatu du Aranzadik Jesus Elosegui Irazustaren Argazki Funtsa. 2002an hasi ziren digitalizatze-lanak eta, 2006an bukatuta, hainbat euskarritik (zeluloidea, kristala eta papera) jasotako 18.000tik gora irudi digital jasotzen ditu bildumak.\nEloseguiren bizitzako testigantza ageri da bertan, erbestekoa (Eresoinka, Oiartzungo langileen batailoak, familiako bizitza, etab.), baita ere Eloseguiren afizio eta argazkilaritza-lanena (atletismoa, argazkilaritza-lan profesionalak, dolmenen mundua, etab.). Dantza argazki ugari dago ondarean, bai bere zaletasunetako bat zelako, eta baita ere, Eresoinkaren ibilbidea argazkitan islatzeko ardura bere gain hartu zuelako. Hona adibide batzuk. Goiko argazkia Oñatin egindakoa da 1936an.\nAzpian dagoena Tolosan, 1942an egin zuen Eloseguik, eta Jose Lorenzo Pujana ageri da dantzak zuzentzen. Azken argazkia Eresoinkaren emanaldi batekoa da, 1937-1939 bitartekoa.\nDatozen egunetan guregipuzkoa.net webgunean sareratuko dira Jesus Elosegui Irazusta bildumako 16.000 argazkiak.


Gernikaren suntsiketaren 85. urteurrenean, Euskal Herriak gerrari ezetz esan dio - leihoa.info\nGernikaren suntsiketaren 85. urteurrenean, Euskal Herriak gerrari ezetz esan dio\nGaur, apirilak 26, Alemania naziaren hegazkinek, Franco general kolpistaren aginduz Gernika bonbardatu eta txikitu egin zeneko 85. urteurrenean Hego Euskal Herriko lau hiriburuetan Euskal Herriak gerrarik ez esateko elkarretaratzeak egin dira. Bilbokoa arratsaldeko 19:00etan izan da, Udaletxearen aurrean, bertan ehunen bat pertsona bildu direlarik. Ekimenean agiriaren sinatzaileetako erakundeen ordezkariak batu dira, herritarrekin batera.\nEkimenaren bukaera aldean Gernikan ezagutarazitako Aigiria irakurri dute kontzentrazioaren bultzatzaileetako bik. Aipatu agirian, Euskal Herriak gerrari ez esatearekin batera elkarrizketa, bakea, bizitza eta burujabetza aldarrikatzen dira. Idazkian, faxistek bonbardatutako euskal herriak gogoratu egiten dira eta, halaber, Hego Euskal Herriak NATOri emandako “ezezko borobila” ere: “Euskal herritarrok ez genuen pasatzen utzi nahi gerra inperialistarako aliantza militarraren parte ez genuela izan nahi esateko aukera” dio agiriak. Bestalde, Errusiak Ukrainaren aurka abiatutako eraso militarra zein munduko beste lekuetan eragindako gerrak edo gatazkak (Siria, Yemen, Palestina, Sahara, Kurdistan, Afganistan…) eta Europara heltzeko asmotan ihesi gure lurraldeetara etorritako errefuxiatuak –gatazkek zein gerrek bultzatutakoak edo pobreziatik ihesi datozenak– gogoan izan dituzte.\nAzkenik, Gernikan ezagutarazi zen manifestuan Errusiak Ukraniaren aurka abiarazitako erasoaren aurrean gerra gelditzea eskatzen dute, soldaduak haien jatorrizko herrialdeetara bueltatzea, elkarrizketaren bidez bakea erdiestea eta bizitzak eta herrien burujabetza errespetatzea eskatzen dute Euskal Herriak gerrari ez izeneko agirian.\nAgiria osorik irakurri daiteke hemen.\nAgiriari atxikitzeko, sinatu hemen\nLa obra de teatro “El candidato” se representa este viernes en Kultur Leioa


Automobilismoaren gala Lazkaon egingo dute bihar 2019ko sariak banatzeko - Goierriko Hitza : Goierriko Hitza\nAutomobilismoaren gala Lazkaon egingo dute bihar 2019ko sariak banatzeko\nEuskal Herriko auto txapelketetan denboraldiko garaile suertatu diren gidariak eta gidari-lagunak sarituko ditu EAFk, Arerian. Rallyesprint modalitatean, Zabaleta-Izagirre eta Nazabaldarrak\n2020. urteari dagokion auto lasterketen lehiari ekin aurretik, iazko zorrak kitatuko ditu Euskadiko Automobilismo Federazioak. 2019ko txapelketen sari banaketako gala Lazkaon ospatuko du aurten, lehenengo aldiz Goierrin. Areria antzokian, bihar 11:30ean hasiko da sari emate ekitaldia. Euskal Herrian jokatutako zazpi modalitatetako lehiaketen garaileak (gidaria nahiz gidari-ondokoa) eta urte azpimarragarria osatu duten beste kirolari batzuk sarituko dituzte.\nAreriako oholtzan jasoko dute aitortza sei txapelketa nagusitako irabazleek. Aingeru Castro-Alaitz Urkiola (asfalto gaineko rallyen eta rallyesprinten irabazleak), Gorka Eizmendi (lur gaineko rallyak), Fernando Perez-Asier Camara (sport erregulartasuna), Aitor Zabaleta (mendiko igoerak monoplazetan) eta Bruno Scherer (mendikoa turismoetan), eta Asier Tejado (slalom) dira euskal txapelketetan onenak izan zirenak.\nArlo bakoitzean sari gehiago ere emango dituzte. Piloto eta kopiloto onenen banakako garaikurrak, eta klasekako sailkapenetako bereizketa eginda, lehenengoentzat.\nBi talde goierritar\nSari ugarien artean, Goierriko lasterkariek ere jasoko dituzte bi. Ruben Zabaleta eta Maialen Izagirre zegamar-lazkaotarrek rallyesprintetako 2. klasea irabazi izanaren garaikurra lortuko dute. Arlo berean, baina 4. klasean, Mikel eta Eneko Nazabal zaldibiarrak izan dira txapeldun.\nEkitaldia bukatu eta taldeko argazkia atera ondoren, mokadutxo bat zerbitzatuko dute sarituentzat, Arerian.\nDenboraldia hasteko ez da asko itxaron beharko, ezta eskualdetik mugitu ere. Gabiria-Legazpi rallyesprintaren 22. ekitaldia martxoaren 1ean da, eta Goierri rallyesprinta 14an.


Diskoetxea: gaztelupeko hotsak Atomoog taldearen abiapuntua 1996. urtean kokatzen da Gasteizen. Trip-hop, elektronika eta rockaren arteko nahasketa berezi batekin topo egingo dugu euren kantuetan. Hiru urte luzez burubelarri aritu izan dira lanean "Zerutik eskegita" lehen diskoaren ingurukoak prestatzen, abestiak idatzi, konposatu, entseiatu eta lokalean bertan grabatuz. Influentzia ugari eta ezberdinak datozkigu burura Atomoog-en diskoa entzun ostean. Euskaraz egindako musikaren munduan, talde benetan berritzailea dela esan daiteke. PartaideakIker Ormazabal (makinak eta gitarra)\nKatty Arenzana (ahots nagusia)\nIker Rodriguez (makinak, bateria eta ahotsak)\nBe�at Fontaneda (irudiak) DiskografiaZerutik eskegita, 2006 (2006) Kontakturako


Intuizioaren quid delakoa | Consumer\nIntuizioaren quid delakoa\nAzterketa baten arabera, umetoki barneko bizitzan testosteronaren esposizio-mailaren araberakoa izaten da intuizio gutxi-asko intuitiboa\narabera: Ostirala, 2014ko irailaren 12a\nIrudia: Paul Falardeau\nZerbait intuitzen denean edo korazatua edo aurkezpen bat denean, non sortu den jakin ez arren, ez da jabetzen zergatik. Zer da intuizioa? Badago benetan? Emakumeei bakarrik egotz dakiekeen gaitasuna da? Orain dela gutxi, zientzialari espainiarrek pentsamendu intuitiboa agertu dute jaio aurreko testosteronaren esposizio-mailarekiko. Gai horiek jorratzen ditu artikulu honek, eta gizonezkoen eta emakumezkoen garunaren arteko zenbait desberdintasun ekartzen ditu.\nIntuizioa: pentsamendu automatikoa eta inkontzientea\nIntuizioa egoera bati berehala antzematea da, berehala ulertzeko gaitasuna, inolako arrazoibiderik gabe. Erreakzio hunkigarri gisa agertzen da, edo gertaera jakin baten aurrean. Pentsamendu emozionalagoa da, pentsamendu logikoarekin, analitikoarekin eta gogoetatsuarekin ez bezala, arrazionalagoa baita eta ahalegin egin behar baita. Hala ere, intuizioa ez da gutxietsi behar: zientziaren aurrerapenek, analisian eta logikan oinarrituak, asko zor diote zientzialarien intuizioari.\n2013. urtearen amaieran, Pensilvaniako Unibertsitateko (AEB) ikerlari-talde bat. Richard Wiseman zientzialari eta psikologiako irakasle britainiarrak buru zuen, eta, 15.000 pertsonaren portaera aztertu ondoren, emakume eta gizonek garuna aktibatzeko duten modua azaldu zuen: femeninoan hemisferio garunetako eta maskulinoko hemisferioen arteko lotura gehiago daude. Horrek esan nahi du emakumeek adimenaren eta intuizioaren adimena hobeto erlazionatzen dutela.\nEmakumeen intuizioa eta jaio aurreko testosterona\nTestosteronaren jaio aurreko esposizioak eragina du garuneko antolaketan, eta horrek pertsonen portaera-jarraibideak ezartzen ditu\nGranadako Unibertsitateko ikertzaileek, Bartzelonako Pompeu Fabra Unibertsitateko eta Londresko Middlesex University unibertsitateko ikertzaileek, sakonago sakondu nahi izan dute arlo horretan. Duela gutxi, Psychoneuroendokrinology aldizkarian azterlan bat argitaratu zuten, eta horren ondorioek iradokitzen dute amaren sabelean emakumeen testosteronaren esposizio apalagoarekin zerikusia duen osagai biologiko batek eragiten duela “emakumeen intuizioa”, eta, ondorioz, emakumeenek ez dutela hain hausnarketa zuhurra egiten.\nAurreko lanak ikusita, esan zuten testosteronaren jaio aurreko erakusketak eragina duela garuneko antolamenduan, eta horrek, nolabait, jokabide pertsonalak ezartzen dituela. Eta gizonek testosterona gehiago jasotzen dutenez, zientzialariek uste dute, oro har, arriskutsuagoak eta enpatikoagoak direla.\nGai horretan sakontzeko, testosteronaren erakusketa horrek gizonak emakumeak baino intuitiboagoak eta gogoetatsuagoak izatean duen eragina galdetu zuten egileek, eta erantzuna emateko, Granadako Unibertsitateko 600 ikasle baino gehiagori egin zieten proba. Horretarako, ratio digitala erabili zuten, hatz erakuslearen luzera esku bereko hatzaren luzeraren artean zatitzean lortzen dena; ratioa zenbat eta txikiagoa izan, orduan eta testosterona gehiago jaso da jaio aurretik, eta, beraz, “maskulinoa” da garuneko antolamendua, pertsonaren sexua edozein dela ere. Parte-hartzaileek ere hainbat galdetegi ebatzi zituzten, hala nola Gogoeta Kognitiboaren Testa, intuizioaren eta hausnarketaren arteko aldea neurtzen duena eta pentsamendu intuitiboa zigortzen duena.\nEmaitzak izan ziren gizonek hobeto erantzun zezatela testa —erantzun gogoetatsuagoengatik—, baita ratio digital “maskulinoa” zuten emakumeak ere. Granadako Unibertsitateko Teoria eta Historia Ekonomikoaren saileko autore eta irakasle Antonio Manuel Espinínen hitzetan, “testosteronaren jaio aurreko erakusketak pertsonak pentsarazten ditu pentsamolde zuhurragoa eta intuitiboagoa hartzera; gainera, badirudi efektu hori handiagoa dela emakumeen artean”.\nGizonak eta emakumeak: burmuinak\nGizon eta emakumeen garunak desberdinak dira, tamainatik hasita. Eta aurreko mendean uste zen ezaugarri horrek gaitasun mental gutxiago zutela frogatzen zela, zientzia modernoak agerian utzi du baieztapen hori ez dela egia, eta biek garuneko zelulen kopuru bera dutela, nahiz eta emakumeen garunean taldekatuago egon.\nSortu eta zortzi astera arte, feto guztiak femeninoak dira, eta emakumeen garuneko zirkuituak dituzte. Zortzigarren aste honen ondoren, fetuaren testikulu txikiak testosterona asko askatzen hasten dira, eta garuneko zirkuitu horiek maskulinotzen dituzte, eta aldaketa espezifikoak eragiten dituzte sexu-jarduerarako, esplorazio-portaerarako eta muskulu-mugimendu erasokorretarako.\nGiza genoman dauden 30.000 genetiketatik, gizonen eta emakumeen artean dagoen %1eko aldaketa bakarrak eragina du gorputzeko zelula bakoitzean, mina edo plazera erregistratzen dituzten nerbioetatik hasi eta sentimenduak, pertzepzioak, pentsamenduak eta emozioak transmititzen dituzten neuronetaraino. Halaxe kontatzen du Louann Brizendinek, neurobiologoak eta Kaliforniako Unibertsitateko neuropsikiatrak. Sakon aztertu ditu, halaber, gizonen eta emakumeen pentsatzeko moduaren eta bakoitzaren garunaren ezaugarrien arteko desberdintasunak azaltzen dituzten gako zientifikoak. ‘Emakumeen garuna’ atalean, zientzialari horrek aditzera ematen du egiturazko desoreka, desoreka kimiko, genetiko, hormonal eta funtzional batzuek garuneko sentikortasun desberdinak dituztela, estimuluak modu desberdinean prozesatzen dituztenak (entzun, ikusi, sentitu…), eta funtzio berak dituztela, baina zirkuitu desberdinetatik.\ngarun intuición-eu mujeres-eu pensamiento-eu


Irungo Ventaseko auzotarrek segurtasunez joango dira tren geltokira - Gipuzko Buru Batzarra\nIrungo Ventaseko auzotarrek segurtasunez joango dira tren geltokira\nIrungo EAJ-PNVko bozeramailea Xabier Iridoy, Bide Azpiegituretako diputatua Aintzane Oiarbiderekin eta Ventaseko Auzo Elkarteko kide batekin, Elizatxo Hiribidean ahalbidetutako oinezkoentzako pasabidea bisitatu du.\nApirilaren 19an, Iridoyk, Irungo EAJ-PNVko bozeramaile, Ventaseko Auzo Elkartearekin bilera izan zuen, auzotarren zituzten kezkak eta auzoak bizi zuen egoeraz jakiteko, eta hala behar hauei erantzuna eman ahal izateko. "Ventaseko Auzo Elkarteak, auzotarren ongizatea hobetzeko kezka luzatu eta Elizatxo Hiribidetik Euskotren geltokira iristeko arazoak helarazi zizkigun. Bertako bizilagunek Elizatxo hiribidean dagoen, eta 62 zenbakia duen eraikinaren parean bukatzen den espaloitik joateko ohitura zutela esan ziguten. Hala, behin oinezkoen ibilbidea bukatzerakoan geltokira iritsi arte, dagokion arriskuarekin, GI-238 errepidearen bazterbidea erabiliz" azaldu du bozeramaile jeltzaleak.\nBilera honen harira, eta Ventaseko bizilagunek igaro zuten egoera kontuan izanda, "beharrezkoa iruditu zitzaigun gaia egoki kudeatzea, irundarren segurtasuna babestu eta sustatzeko helburuarekin" esan du Iridoyk, "hortaz, eremuko errepide hori Diputazioaren eskumena denez, beraien Bide Azpiegitura arloarekin harremanetan jarri ginen, egoeraren berri emateko". Izan ere, Ventasen egindako planteamenduen antzekoekin, EAJ-PNVk irundarren segurtasuna sustatu nahi du, hiri hobe bat eduki ahal izateko faktorea.\nArazoaz jakitun, Diputazioak, irundik proposatutako planteamendua beteko zuela bermatu zuen, hala Auzo Elkarteak egindako eskaerari erantzuna emanez. Iridoyren hitzetan, "lanak uztailaren 13an abiarazi eta atzo, 17an amaitu ziren, Euskotrenen geltokirako sarbide zabala, egoki adierazitakoa, zintarriz eta balizaz babestutakoa, eta pertsonen segurtasuna bermatzen duena ahalbidetuz".\nAzkenik, Iridoyk Ventaseko Auzo Elkarteak egindako lana goraipatu eta eskertu nahi izan du, "guretzat, ezinbestekoa da hiritarrekiko eta hiriko elkarteekiko komunikazioa, baita beste instituzioekiko elkarlan egokia eta egiazkoa. Politika egiteko modu desberdinak baitaude, eta guk elkarlanetik lan egitea babesten dugu, ez eztabaidatik. Entzute aktiboaren emaitza izan den ekintza da hau, hiritarrek dituzten kezkei, arazoei eta Irunek dituen ardurei erantzuna eman ahal izateko beharrezkoa den entzutea".


Hasiera Nor gara? Bazenekien?\nIgnazio, erromesaPartekatutako misioaNon gaudeBazenekien?\n-Zergatik deitzen zarete "jesuita"?\nEgia esan "jesuita" hitza ez zuen San Ignaziok asmatu, ezta erabili ere; Lagundiak ere ez zuen asmatu. Konstituzioetan ere ez dago, ezta inolako agiri ofizialetan ere 1975era arte. Jesusen lagunei "jesuita" deitzen hasi ziren Austrian eta Alemanian XVI. mendean, mespretxuzko erabilera zuen. Baina hitza laburra zen batetik, eta bestetik, bere esanahi etimologikoa zuenez, katolikoek oso egokia zela erabaki zuten Jesusen Lagundiko kideez aritzeko. Eta horregatik zabaldu zen oso azkar.\nJesusen Lagundiak zergatik igarotzen du horrenbeste denbora jesuitak trebatzen?\nUrte asko dira bai. Batzuetan 15 urte igarotzen dira behin betiko konpromisoa hartzerako, azkeneko botoak egiterako. Baina ez dira soilik ikasketetarako izaten urte hauek guztiak, baizik eta osoko trebakuntza izaten da. Jainkoak maite duen jendea eta mundua hobeto ulertu ahal izateko esperientzia mota orotan sakontzeko urteak dira. Irudika dezakezun bezala, topikotik harantzago joateko, zuritik eta beltzetik harantzago joateko, pazientzia behar da eta bizitzaren hazia dena eta ez dena bereizi. Hori dela eta, ikasle jesuitek entzuten igarotzen dute denbora hau, beren kabuz, edo hobeto esan, Jainkoaren izenean, hitz egiten hasi baino lehen.\nGogojardunak indarrean daude?\nBai horixe! Baina egia esan izen horrek gure aitona-amonek ez dakit non erdi ezkutatuta zegoen etxeren batean egindako zerbait dakarkigu gogora. Horrek esan nahi du gogojardunak aspaldikoak direla. Ia bostehun urte dituzte! Ikusten duzunez, modaz pasatakoak baino gehiago historikoak dira.\nBaina honek ez du esan nahi garaikideak ez direnik. Manresako edo Loiolako gogartetxeetan astebeteko gogojardunak egin dituzten unibertsitate-ikasleek eman diezazukete horren berri. Eta beste hainbestek... Beharbada zuk "espiritua entrenatu eta Jainkoak gure bizitzetan nahi duena aitortu" deituko zenieke. Beharbada garaikideagoa da horrela esatea. Iradokizunak onartzen ditugu.\nObedientzia-botoak pertsonaren askatasuna mugatu egiten du?\nObedientzia-botoa da kide batzuen bidez hitz egiten digun Jainkoari entzuteko konpromisoa. Beraiek, zuri entzunaz eta komeni den hura jakinaz, misio bat enkargatzen dizute. Ikus dezakezunez, prozesu honetan oso garrantzitsua da Jainkoa dabilela konfiantza izatea.\nGizakien begiekin begiratuta, bi muturrek elkar jotzen dute. Begira: erabateko askatasunera iristen da muturreko konpromisoan eta bestearen esku eskuzabaltasunez jarriz gero. Nahi dudalako ematen dut hitza. Horrela, nahi dugulako, Jainkoaren Erreinuaren misioaren esku jartzen gara.\nAita Santuari obedientzia aginduta, Jesusen Lagundiaz nahi duena egin dezake? Badu zentzurik laugarren boto honek?\nHau Jesuiten boto berezia da. San Ignaziok boto honen bidez argi utzi nahi izan zuen Aita Santuaren esku geratzen dela Lagundia, munduaren edozein bazterretara joateko Berri Ona zabaltzera, edozein mugatara, arazotsua izan arren. Aita Santuaren esku geratzen da Lagundia, berarengan ikusten baitugu Jainkoaren eskua gurekin nahi duena egiteko.\nJesuitaren misioa dela eta, politikan parte hartzera iritsi daiteke?\nPolitikan parte hartzeak mundu bidezkoagoa eta Jainkoak amesten duena bezalakoa eraikitzeko parte hartzea esan nahi badu... hobe inplikatuta egongo bagina.\nBaina politikan parte hartzeak alderdi batean militatzea esan nahi badu, kargu publiko bat izatea edo alderdi baten aukerarekin identifikatzea, egoera berezietan baino ez da egin, baina ez da berez gure zeregina.\nZehatz esateko, zer egiten du jesuita batek?\nWebgune honi begiratu bat ematen badiozu, zerbait ikusiko duzu. Egia esan, urte hauetan eta Historian zehar toki batean baino gehiagotan egon gara. Eliza eta Jainkoak maite duen gure mundu hau ongien zerbitzatu daitekeen tokietan egon nahi izan dugu hasieratik. Ebanjelioaren hitzetan, orearen legami izan nahi dugu: hautemanezinak baina eraginkorrak.\nJesuita denak apaizak dira?\nEz. Hiru jesuita mota daude. Batzuk prestatzen ari dira eta Jesusen Lagundiaren gorputz apostolikoan sartzeko daude. Beste batzuek, anaiek, Jainkoa aurkitzen dute gauza guztietan, erlijio-botoen muturreko izaera biziaz. Azkenik, jesuita apaizek botoen egiazko konpromisoa dute, apaiz-ordenazioa eta sakramentuen zerbitzua misioan. Dena dela, eta maitasun osoz esanda, denok jesuita gara Nobiziatuan sartzen garenetik.\nZergatik daude jesuitak toki guztietan?\nEgia da, mota askotako tokietan gaude. Ez gara jarduera jakin batean aritzen, baizik eta gure espiritu misiolaria hamaika modutara egin dezakegu, "gauza guztietan Jainkoa bilatu eta aurkitu" beste nahirik ez badugu.\nBitxikeria gisa, hona hemen asmakizun edo aurkikuntza batzuk egin dituzten jesuitak: Kamel, botanikoa, berari zor diogu "kamelia" lorearen izena; Pedro Paéz, Nilo Urdinaren iturriak aurkitu zituena; Atanasio Kirchner, matematikari handia eta diapositiben proiektorea asmatu zuena; Christopher Clavius, egutegi gregorianoa egun zuena eta bizikleta asmatu zuena ere jesuita bat izan zen, Pedro Maser. Bitxia da, halaber, asteroide batek eta Ilargiko 35 kraterrek jesuiten izenak izatea. Gainera, jesuita batzuk idazle handiak izan dira, hala nola, Baltasar Gracián, Coloma aita edo Isla aita ("Fray Gerundio de Campazas"), Andrea del Pozzo margolaria, Francisco Bautista arkitektoa edo Domenico Zipoli musikaria.


Eraztun Berdea, Gasteizen altxorra | Bizigiro | Berria\nEraztun Berdea, Gasteizen altxorra\nGasteiz inguratzen duen Eraztun Berdeak 25 urte beteko ditu aurten. Egun, elkarren artean lotutako sei parkek osatzen dute, eta hiriaren aberastasun handietako bat da: «Hiritarrak naturarekin harremanetan jartzen ditu».\nBizia. Eraztuna bizirik dago. naturak eta bisitariek mugimendu handiko gunea osatzen dute. JUANAN RUIZ / ARGAZKI PRESS Tamaina handiagoan ikusi\nAzken 25 urteetan Gasteiz asko aldatu da. Hiria naturara hurbildu da, 2012. urtean hiriburu berdea izatera heldu arte. Bide horretan ezinbestekoa izan da Eraztun Berdea, oasi baten eran, porlan artean arnasgune bat zabaldu zuelako. «Hiriaren periferia desastre hutsa zen: zabortegi ilegalak, isileko ehiztariak, txabolismoa... Hiriaren hazkuntza arduratsu bat bermatzeko, inguru guztia egokitu beharra zegoen», gogoratu du Luis Andres Oribek, IGI Ingurumen Gaietako Ikastegiko arduradunak. Madrilen egin zituen Antolaketa Ekologikoko ikasketak, eta unibertsitatetik atera berritan, beste kide batzuekin batera, arduratu zen Eraztun Berdea eraikitzeaz, Gasteizek eskaintzen zituen baliabideak moldatuz.\n«Udalaren laguntza handia izan genuen, eta hori eskertu beharra dago. Jose Angel Cuerda alkatearen babes osoa izan genuen, eta horrek bidea erraztu zigun», nabarmendu du Oribek. Periferia berritzeko beste proiektu batzuk ere bazeuden: golf zelai bat, Alavesen kirol hiria, etxebizitzak... «Higiezinen garaia zen. Beste hiri askok bide hori hartu zuten, baina Gasteizek, joera horretatik aldendu, eta ekologiaren aldeko apustua egin zuen». Berritzailea izan zen, baina ez lehendabizikoa: Bostonek, Manchesterrek, Italia iparraldeko hiriek... bazuten beraien eraztun propioa. «Hara eta hona bidaiatzen, ideiak hartzen genituen. Baina proiektu bakoitza berezia da, hiriaren ezaugarriak kontuan izan behar direlako».\nLehengai onekin lan egin zutela dio Oribek. Ibaiak, urmaelak eta basoak hor zeuden, txukundu eta elkarren arteko sarea egokitu besterik ez zen egin behar. «Proiektua oso merkea zen, garai hartako 40 milioi pezeta [240.404 euro]», azpimarratu du Oribek. Eraztuna ez zuten egun batetik bestera egin, parkez parke joan da osatuz. Zabalganako parkea lehendabizi, Salburua hurrengo urtean, Armentia gero, Olarizu... Batzuk guztiz amaitu gabe daude, Zadorrakoa, esaterako; edo hasi gabe, Larragorrikoa, kasurako. «Udalak baieztatu du Larragorriko parkeko lanak martxan jarriko dituela. Albiste ona da. Parke berri bat aberastasun sozial eta ekologiko handia da hiriarentzat, eta hiritarren bizi kalitatea hobetu nahi dugu».\nGasteiztarren egunerokotasunean txertatuta dago Eraztun Berdea. 727 hektarea ditu egun, baina ia mila hektarea izango ditu guztiz amaitzean. Guztiak, aisialdirako, kirola egiteko eta naturarekin kontaktuan egoteko aproposak. Irakurtzeko aprobetxatzen duenik bada, Ana Aranburen kasuan bezala. Edo lagun artean ibiltzera etortzen direnak, Maria Luisa Fernandezek azaldu bezala: «Egunero elkartzen gara. Hiriko mugimendu handitik aparte, lasaiago ibiltzen gara naturaz inguratuta». Denera, 80 kilometroko ibilbide batek lotzen ditu parke guztiak. Haurrekin ibiltzeko egokia dela uste du Arkaitz Peñak: «Oso bide egokia da haurrekin bizikletan ibiltzeko. Ez du zailtasun handirik, etxetik oso hurbil dugu, eta paisaia ederra da». Urtean, bi miloi bisitari inguru izaten dira Eraztun Berdean.\n«Hiriaren erdigunetik ordu erdira, era guztietako fauna eta flora dugu. Datuak oso onak dira, bereziki Salburuan, baina eraztuna, oro har, oso aberatsa da: ornogabe espezie ugari daude bertan, uretako hegaztiak, migrazio garaian atseden hartzera gelditzen direnak, gure inguruan ezohikoak diren eta galtzeko arriskuan dauden baso-igel jauzkariak, murgilari mottodunak, europar bisoiak...», nabarmendu du Fernando de Juana Aranzana Gasteizko Udaleko biodibertsitate arloko nagusiak. Halere, espezie gehiago egon daitezke. «Azken 25 urteetan Gasteizko biodibertsitatea izugarri hobetu da. Jarraipen zehatza egiten diegu bertako bizidunei, eta urtero topatzen dugu espezie berriren bat».\nArabaren kokalekua oso ona da, paisaia mota ugari ditu, eta, eremu kontinentalean egon arren, inguru zingiratsua da. Eraztun Berdeak plus bat gehitu dio horri guztiari. «Eraztun Berdea altxor bat da hiriarentzat, eta etorkizuneko erronka horri eustea da. Datuek diote geroz eta espezie gehiago ditugula eta galtzeko arriskuan dauden animalien egoerak hobera egiten duela. Bide onetik goaz».\nEkologistek ere begi onez ikusten dute proiektua, filosofia konpartitu egiten dutelako. Gainera, «arduradunen kudeaketa egokia izan da, erabaki zuzenak hartu dituzte», Andres Illana Ekologistak Martxan taldeko kidearen esanetan. «Teoria ona da, baina zaila praktikara eramatea. Halere, lortu dute», gaineratu du. Eraztunak hiriari eta herritarrei mesede handia egiten diela dio, baina batzuetan ahaztu egiten dela naturaren eta hiriaren arteko trantsizio ingurune bat dela, eta ez ohiko parke bat. «Bankuak, zaborrontziak, bideak asfaltatzea... eskatu izan du jendeak. Inguru erdi basatia da, leku babestu askorekin, eta hori bere horretan utzi behar dugu». Datozen urteetan hartu beharreko erabakiak garrantzitsuak izango direla dio.\nHiri batek baino gehiagok hartu du Gasteiz erreferente gisa. Atzerriko eta ez horren urruneko ordezkariak egon izan dira bertan. Bilbon, esaterako, ari dira eraztun berdea osatzen. Oribek eraztun berdeen garrantzia azpimarratu du: «Mendebaldeko hiriak naturari bizkarra ematen hazi dira. Porlana eta zementuaren erokerian hazi dira, eta hazten ari dira. Eraztun berdeak behar ditugu horri buelta emateko. Hiritarrak naturarekin harremanetan egon behar dira».


Nafarroa osoan 74 positibo atzeman zituzten atzo, bakarrik ere ez eskualdean - Mendialdea - Erran.eus\nNafarroa osoan 74 positibo atzeman zituzten atzo, bakarrik ere ez eskualdean\nTtipi-Ttapa 2021-11-05 06:35\nBigarren egunez segidan ez da positiborik izan gure inguruan.\nHerenegun bezala, atzo ere ez zen positiborik atzeman gure lurraldean. Nafarroa osoko behin-behineko datuei erreparatuta, aldiz, atzo 74 positibo atzeman zituzten. Atzo, azaroak 4, pertsona bat ospitaleratu zuten, ospitaleratuta zeudenetatik bat ZIUan sartu zuten eta ez zen gaixorik hil.\nGure lurraldean pandemiaren hasieratik metatutako positiboak errepasatuz gero, atzo arte 742 dira Doneztebeko osasun eremuan (Malerreka+Bertizarana) atzeman dituztenak, 1.007 Elizondoko eremuan (Baztan+Urdazubi+Zugarramurdi), 610 Leitzako eremuan (Arano+Areso+Goizueta+Leitza) eta 1.274 Bortzirietan.\nNafarroa osoko datuei dagokionez, atzo, azaroak 4, 1.961 proba egin zituzten eta horietatik 74k positibo eman zuten (% 3,8)\nCOVID-19ak jota, atzo, azaroak 4, pertsona bat ospitaleratu zuten, ospitaleratuta zeudenetatik bat ZIUan sartu zuten eta ez zen gaixorik hil. Alta eta bajen balantzea egin ondotik, orain 25 daude ospitalean, horietatik 7 ZIUan.\nBirusak eragindako infekzioen intzidentzia metatuari dagokionez, 83.824 pertsonakoa da, eta heriotza kopurua 1.250ekoa.\nNafarroan 1.025.054 txerto eman dituzte oraingoz. Atzo, azaroak 4, 1.926 txerto paratu zituzten eta, oraingoz, 526.438 pertsonek hartu dituzte bi dosiak.


54. edizioko oinarriak -\n54. edizioko oinarriak\nLiteraturaren sorkuntza eta hedapena sustatzeko xedearekin, Kutxa Fundazioak 2018 urteari dagokion LIV. Donostia Hiriko Kutxa Literatura Sarietarako deialdia egiten du, honako oinarri hauen arabera:\n2. Obrak DIN A4 formatuko orritan aurkeztuko dira (210 x 297 mm), tarte bikoitzarekin mekanografiatuak eta alde bakarretik idatziak. Lan bakoitzaren kopia bat imprimatuta bidali beharko da, helbide honetara: “2018ko Donostia Hiriko Kutxa Literatura Sariak”, Gureak Marketing. Illarra bidea, 4. 20018 Donostia, eta kopia bat PDF formatuan hona: literatursariak@kutxa.eus. Lanak onartzeko epea 2018ko Apirilaren 30ean itxiko da.\n3. Obrak izenburuaz bakarrik identifikatuko dira. Ez dute, beraz, egilea nor den adierazteko moduko xehetasunik izan behar. Eta aparteko kartazal itxi batean sartuko da, egilearen Nortasun Agiri Nazionalaren fotokopia eta ondorengo datuak: izena, abizenak, helbidea, telefonoa eta e-maila; kartazalaren kanpoaldean, berriz, obraren titulua eta zein modalitatetara aurkezten den aipatuko da, besterik gabe.\n5. Lan irabazleen izendapena, plikak irekitzea eta saridunen aldarrikapena Donostian egingo da, 2018ko Irailaren 8an, 13:00etan. Sariak emateko eguna erabakiaren berri ematen den egun berean jakinaraziko da.\n6. Sarietako edozein gerta daiteke eman gabe, aurkeztutako lanek behar bezainbateko kalitate-mailarik ez baldin badute. Epaimahaiek ez dute aintzat hartuko 2018ko Donostia Hiriko Kutxa Literatura Sarietara obrak aurkezteko epemugatik epai-egunera bitartean beste Lehiaketaren batean saritua izan den obrarik, horren berri jakinez gero.\n7. Horrela, bada, egilearen betebeharra izango da aurkeztutako obraren inguruan eta 6. oinarrian adierazitako epealdiaren barruan gerta daitekeen edozein aldaketaren berri ematea, idatziz, helbide honetara zuzenduta: Kutxa Fundazioa – Tabakalera – Andre Zigarrogileak plaza, 1. 20012 Donostia.\n9. Kutxa Fundazioak beretzat gordetzen du, esklusiban, epai-egunetik aurrera kontatzen hasi eta gehienez ere sei hilabeteko epearen barruan, lan sarituak argitaratzeko eskubidea (zuzenenan edo beste argitaletxe baten eskutik). Aipaturiko epealdi hori igaro ondoren, egileena izango da beren obrekiko eskubide osoa, baina, obra horien hurrengo argitalpenetan, irabazitako sariaren aipamen zehatza jaso beharko da.\n10. Saritu gabeko lanak eta hauei dagozkien plikak ez dira itzuliko, desegin baizik, 2018ko Donostia Hiriko Kutxa Literatura Sarien irabazleen aldarrikapena egin ostean. Aurkeztutako lanen egileekin ez da korrespondentziarik izango, eta aurre-epaileei dagokienez, hauek ez dute hautatuak izan diren tituluei buruzko inolako informaziorik emango.\n11. Sariei eta oinarriei buruzko kontsultak helbide honen bidez egin daitezke: literatursariak@kutxa.eus.


Hiriko Ingurumen Osasuneko gure laborategiak hizlari gonbidatu gisa parte hartu du Sendagaien eta Osasun Produktuen Espainiako Agentziak antolatutako ikastaroan. | Tecnalia\nHiriko Ingurumen Osasuneko gure laborategiak hizlari gonbidatu gisa parte hartu du Sendagaien eta Osasun Produktuen Espainiako Agentziak antolatutako ikastaroan.\nAEMPSrentzako aholkulari-lanak egingo ditugu gure jarduerarekin zerikusia duten gai guztietarako\nHiriko Ingurumen Osasuneko laborategiak hizlari gonbidatu gisa parte hartu zuen urriaren zazpian “CLP sailkapena norberaren zainketako produktuetan eta biozidetan, eraginkortasunaren ebaluazioa eta bioziden alderdi entomologikoak” ikastaroan. Sendagaien eta Osasun Produktuen Espainiako Agentziak (AEMPS) antolatu zuen ikastaroa, kosmetika-produktuen, bioziden eta norberaren zainketako produktuen arloko langileen prestakuntza handitzeko.\nHiru orduko iraupena izan zuten aurkezpenek, eta gai hauei buruzkoak izan ziren: gizakiek erabiltzeko produktu uxagarrien eraginkortasuna ebaluatzea (TP 19), medikuntzan eta albaitaritzan garrantzia duten artropodo hematofagoen aurrean (eltxoak, kaparrak, zimitzak eta arkakusoak), eta produktu pedikuliziden eraginkortasuna ebaluatzea (buruko zorrien kontrakoak).\nIkastaroa probetxugarria izan zen ikasleentzat, han ezagutu baitzuten Europako jarraibideen eskakizunen eguneratzea, ECHAren (European Chemicals Agency) “Technical Guidance on the Biocidal Products Regulation Volume II Efficacy - Assessment and Evaluation (Parts B+C)” gida berriaren zirriborroaren arabera (3.1 bertsioa, 2021eko martxokoa), zeinaren zirriborroan laborategiak parte hartu baitu. Urte honen amaieran argitaratzekoa da.\nBibliografia zientifikoa eta erregulazio-eskakizun berriak\nBibliografia zientifikoa eta produktu horiek merkaturatzeko baimena emateko erregulazio-eskakizun berriak eguneratzea, laborategian egiten ditugun saiakuntzen irudiekin eta bideoekin batera, gustukoa izan zuen Agentziak.\nAEMPSrentzako aholkularilanak egingo ditugu gure jarduerarekin zerikusia duten gai guztietarako.


LK Crecimiento - Laboral Kutxa\nHasiera Negozioak eta Profesionalak Aurrezkia Fondoak Eurotako errenta aldakor mistoa LK Crecimiento\nFondoa kategoria honetakoa da: Errenta Aldakor Mistoa Eurotan.\nFondoaren eta inbertitzailearen arrisku-profila: 6 (1etik 7ra bitarteko eskalan)\nGestio-helburua: Gestioaren erreferentzia honako indize hauen errentagarritasuna izango da: % 60 MSCI EMU net total return (MSDEEMUN) indizea eta gainerako % 40a honako konbinazio hau: % 25 1-3 urterako Bloomberg Barclays Spain Government; % 25 3-5 urterako Bloomberg Barclays Spain Government; % 25 5-7 urterako Bloomberg Barclays Spain Government; eta % 25 7-10 urterako Bloomberg Barclays Spain Government. Erreferentzia hauek informazio edo konparazio helburuarekin hartzen dira soilik.\nInbertsio-politika: Fondoak esposizio osoaren % 30 eta % 70 bitartean errenta aldakorrean inbertituko du, haren kapitalizazio-maila edozein dela ere. Esposizio osoaren gainerako zatia epe laburrerako errenta finkokoa izango da, horren barruan sartuta diru-merkatuko tresnak, kotizatuak izan ala ez, likidoak direnak. % 10eraino gordailuetara bideratuko da. Errenta finkoko aktiboen jaulkitzaileak publikoak edo pribatuak izan daitezke, eta zorroaren batez besteko iraupena 1 eta 5 urte bitartekoa izango da, helburuko iraupena 2 urtekoa bada ere.\nErrenta finkoko jaulkipenek kreditu-kalitate ertaina izango dute gutxienez (BBB- maila edo handiagoa), edo Espainiako Erresumak unean-unean duena, horiek baino txikiagoa bada.\nELGEko jaulkipenak eta merkatuak aukeratuko dira.\nOndarearen % 5eraino inbertitu ahal izango da aktibo egokiak diren Gestorearen taldeko IKE finantzarioetan, harmonizatuak izan ala ez.\nEurogunetik kanpoko erakundeek jaulkitako errenta aldakorreko baloreetako inbertsioen eta dibisa-arriskurako esposizioaren arteko batura ez da % 30etik gorakoa izango.\nEuropar Batasuneko estatu batek, autonomia-erkidego batek, toki-erakunde batek, Espainia kide duten nazioarteko erakundeek eta Espainiako erresumakoa baino kaudimen-sailkapen txikiagoa ez duten estatuek jaulki edo abalatutako baloreetan inbertitu ahal izango da ondarearen % 35etik gora.\nDeribatuen merkatu antolatuetan negoziaturiko finantza-deribatuetan jardun ahal izango da, eskurako inbertsioen inguruko arriskuei estaldura emateko xedez eta inbertsio-helburuetarako.\n1.. Hiruhilekoa 19


Picos de Europa - Didactalia: material educativo\nParke hori jolas bate bidez azaldu eta aurkeztu izaera atlantikoa aipatu (basoa) hegoaldeko aldearekin batera, eragin mediterraneokoa. Geologia, paisaia karstikoa eta espezie adierazkor esanguratsu eta garrantzitsuenak aztertu, bereziki fauna: otsoa, hartza, izokina, sarrioa, etab.\nHELBURU DIDAKTIKOAK:parke naturala ezagutzea eta naturalistek zaintzeko erabilitako metodoetakoren batzuk ere bai\nGako hitzak: otsoa atlantikoa goi-mendiak hartza parke nazionalak izokina sarrioa\nURL gordelekua: /repositorio/04052010/c5/es_2009061532_7341185\nAdina: Gutxieneko adina: 15 urte. Gehieneko adina: 16 urte.\nIkasketa denbora: Ikasteko behar den ohiko denbora: 50 minutu.\nMapa Conceptual: Picos de Europa\nNavega entre 99061 recursos y 489920 personas


Ehlers-Danlos sindromea | Txakurren Mundua\nSindrome hau ere larruazaleko astenia esaten zaio, sortzetiko gaixotasun bitxi bat da, eta bertan azalaren hauskortasun handia ikusten da. Arazo mota hau herentziazkoa edo sortzetikoa izan daiteke, larruazala laxua, hipersentikorra eta hauskorra bihurtzen da. Egoera horretan, larruazala erraz urratu daiteke kolpe edo marratxo txiki batekin.\nSindrome hau ez da soilik PerrosBehi, katu, ardi, gizakietan ere ikus daiteke. Kasu gehienetan ehun konektiboa osatzen duten kolagenoaren alterazioen ondorioz.\nArrazarik ohikoenen artean daude nahaste hau:\nEta txakur maltzurrak\nZoritxarrez, gehienetan albaitariarengana etortzen zara txakurrak larruazalean orbain desberdinak dituenean. Lehenengo marratu edo kalteak ikusten badituzu, eraman zure maskota kontsultara.\nAstenia cutanea berresteko beharrezkoa izango da larruazaleko biopsia edo kolagenoaren azterketa egitea.\nOrain arte ez dago Solución gaixotasun honetarako, horregatik beharrezkoa da prebenitzea, zure bizimodua aldatuz, ahalik eta lesio gutxien izan dezazun.\nHori gomendatzen da patologia hori duten animaliek ez dute kumerik, gaixotasunak belaunaldiz belaunaldi jarrai ez dezan.\nArtikuluaren bide osoa: Txakurren mundua » Txakur orokorrak » Gaixotasun » Ehlers-Danlos sindromea\negun on!! Albaitaritza Zientzietako Mendozako ikaslea naiz. Haurren klinikako praktikan nago eta egunero kasu desberdinak ikusten ditugu eta atzo iritsi nintzen: gizonezkoak 35 eguneko kontsultaren arrazoia: ez naiz gelditzen baina arakatzen ezin du onartzen. besoak, orna eta normalean defekatzen duen moduan, bere amak ez du inolako sendagairik hartu gestacean eta bere bi alabak azterketa klinikorako normalak dira, ikusten da: 6 hatz gorputz bakoitzean, atzeko bi mbros dortsaleko gainazalarekin eutsita. , ukondoen eta tarsuen nartikularra, hezur luzeen lerrokatze anormala, hezur luzeen luxazio koxofemorala, belauna ez zabaltzea, displasia kostodondrala. kontsultatu edo teratogenesiari buruzko net orrietatik ??? dagoeneko gcas askorengandik !!!\nlaura vercesi esan zuen\nKaixo, bi urteko txakur bat hartu nuen sindrome honekin (arraza mistoa). Jakin nahi dut ezaugarri hori izateaz gain, larruazala, malgutasunagatik; Atzeko artikulazioetan ere eragiten badu, sindrome horren parte al da?\nErantzun Laura Vercesi


Mikel Ayestaran eta Ane Irazabal kazetariak, 2017ko azaroren 15ean\nMikel Ayestaran eta Ane Irazabal kazetariak, 'Faktoria'n\nBi kazetariek eta Karlos Zurutuzak idatzitako Ekialde Hurbila, muinak eta ertzak liburua aztertuko dugu, eta munduan zehar kazetaritza lana nola egiten duten kontatuko digute.\nMikel Ayestaran eta Ane Irazabal\nAne Irazabal eta Mikel Ayestaran kazetariak elkarrizketatuko ditugu asteazkenean 'Faktoria' magazinean. Ekialde Hurbila, muinak eta ertzak, biek eta Karlos Zurutuzak idatzitako liburua aztertuko dugu, eta munduan zehar kazetaritza lana nola egiten duten kontatuko digute. Gainera, 948 merkatuan egongo gara. Dori Lopez Jurio Nafarroako Gobernuko Kultur Ekintza Zerbitzuko zuzendariak emango dizkigu azalpenak, eta bertan parte hartzen ari diren hainbat kiderekin ere egin dugu hitzordua.\n07:00etan hasiko da albistegia, Igotz Alkortaren gidaritzapean. 07:50ean, Maite Artolak hartuko du lekukoa, eta Eli Larrinagaren iritzi tartea entzungo dugu. 08:30ean, solasaldirako tartean, Mikel Aramendi, Iker Rioja eta Amaia Espinosa arituko dira aktualitatearen analisia egiten. 09:30 aldera, Gipuzkoako enpresa txikien eta ertainen diagnostikoaz ariko gara Ainhoa Aizpuru Gipuzkoako Ekonomia Sustapeneko diputatuarekin eta Adrian Zelaia eta Lander Beloki ekonomian adituekin. Ordua amaitzeko, Koldo Almandoz zinemagilearen errematea entzungo dugu.\n10:00etan, Manu Etxezortuk hartuko du lekukoa, magazina abiatzeko. Hasteko, Idoia Torregarairen umore printza izango dugu. Jarraian, Mikel Ayestaran eta Ane Irazabal elkarrizketatuko ditugu. 10:30ean, Juanjo Sanmiguel lankideak Errusia izango du hizpide. 11:00etako kirol aurrerapenaren ostean, 948 merkatuan, Nafarroako Arteen Merkatuan, sartuko gara, Iruñean, Dori Lopez Jurio Nafarroako Gobernuko Kultur Ekintza Zerbitzuko zuzendariarekin. 11:30ean, Esther Moyuaren liburu gomendioa entzungo dugu.\n12:00etan, berriz joko dugu 948 merkatura, baina, oraingoan, bertan parte hartzen ari diren hainbat kiderekin hitz egiteko. 12:30ean, Imanol Ituiñoren magia izango dugu, astero legez.


Organik dantza taldea eta Ramon Barea eta Itziar Lazkano aktoreak, Sopelan — dantzan.eus\nHemen zaude: Hasiera › Hemeroteka › Organik dantza taldea eta Ramon Barea eta Itziar Lazkano aktoreak, Sopelan\nOrganik dantza taldea eta Ramon Barea eta Itziar Lazkano aktoreak, Sopelan\nEszenari dedikaturiko asteburu betea dute Sopelan. Otsailaren 12an, ostiralarekin, 20:00etan, Organik dantza konpainiak Irrintzi dantza-lana eszenaratuko du Sopelako Kurtzioko Auditorioan. Eta hurrengo egunean, otsailaren 13an, 20:00etan, Ramon Barea eta Itziar Lazkano aktoreek Hoy última función antzezlana egingo dute toki berean.\nOrganik taldea abenduan hasi zen Kurtzion bertan sormen hau sortzen eta orain, bertan egin ostean, ikuskizuna euskal agertokietan aurkeztuko da. Irrintzi dantza-lanean irrintzia da abiapuntua. “Oihua mugimendu bihurtuko da eta dantza garaikidearen ezaugarriak dituen koreografiak hartuko du eszena”.\nLarunbatean Ramon Barea eta Itziar Lazkano aktoreek Hoy última función antzezlana egingo dute. Niceforo eta Semiramis dira protagonistak antzokian gertatzen den paradoian; teatro festa handi bat asmatuko dute eta Godot, Ionesco, Juan Tenorio, Stanislavski... gonbidatuko dute. Testua Felipe Lozak eta Ramon Bareak idatzi zuten, eta Ramon Bareak beraketa Itziar Lazkanok interpretatzen dute.


txikia zen, eta ura marroi zegoen. Gauza bitxia iruditu zitzaidan, hala ere, aurrera egin nuen. Hurrengo egunean dendatik etxera itzultzerako bidean, lan egin ondoren, etxerako bidean putzu bera ikusi nuen. Harrigarria iruditu zitzaidan, ez zuelako lau egunetan euririk egin. Bost minutu putzura begira egon nintzen eta bat-batean putzua zulo bihurtu zen. Zuloa ez zen oso sakona; horregatik han sartu nintzen. Salto txiki bat eman eta bat-batean mundu desberdin batean azaldu nintzen. Han guztia desberdina zen. Hango teknologiak 1886koa baino\naskoz aurreratuagoa ematen zuen. Ez nekien non nengoen baina han denak zoragarria zirudien.. Eraikinak altuagoak ziren; denda pila zegoen, lau gurpilen gainean ibiltzen ziren karroak zeudenâ€Ś Ni denda bateko erakusleihora hurbildu eta gauza ikaragarri bat ikusi nuen. Nire aurrean kutxa bat zegoen eta kutxaren barruan bi gizon hitz egiten ari ziren. Kutxa ez zen batere normala; izan ere, barruan zeudenak hitz egiten\nari zitzaizkidan. Gauza ikaragarria iruditu zitzaidanez bost orduz egon nintzen kutxari begira. Jendeak harrituta begiratzen zidan Haiek kolore biziko arropa, arropa estua eta praka, kamiseta, gona, soineko desberdinak zeramatzaten; nik, berriz, zaku urratu bat neraman. Gizon dotore eta altu bat nire aurretik pasa zenean pena eman niola zirudien, diru mordoa eman zidalako. Dendan sartu eta kutxa bitxi hura erosi nuen. Kutxa horrekin Arbira bueltatzen banintzen aberatsa bihurtuko nintzela pentsatu nuen. Mundu horretan agertu nintzen tokira itzuli nintzen Arbira bueltatzeko asmoz. Denbora luzean itxaroten egon ondoren azkenean zuloa agertu zen eta bat-batean, Arbin atera nintzen. Arbira heltzean putzua desagertu egin zen eta kutxa horrekin â€œtelebistarekinâ€? etxera joan nintzen. Gurasoei dena kontatutakoan zoratuta nengoela esan zidaten. Amak kutxa paperontzira botatzeko esan zidan, baina nik logelan ezkutatu nuen. Urte bat pasa ondoren etxeko egoera okertu egin zitzaigun, amak gaixotasun bat zeukan, egoera larrian zegoen. Horregatik, kutxa hori mundutik zehar zabaltzea erabaki nuen, aberatsa egiteko. Aitari laguntza


squarespace publizitate agentzia - google iragarkiak, bing iragarkiak eta Amazon iragarkiak bazkideak - ordaindu klik bakoitzeko iq\nSquarespace iragarkiak adituak\nPayperclickiq-en, iragarkien kanpaina arrakastatsu bati buruzko xehetasun korapilatsuak ulertzen dituzten Squarespace iragarkien adituak gara. Konturatzen gara Zure aurrekontu mugatuari ahalik eta etekinik handiena ateratzea gustatuko litzaizukeela eta gure ikerketa eta esperientzia luzeen bidez, beti izango garela zure inbertsioen etekinik onena eskaintzeko gai. Squarespace webgunetik onena ateratzea Bezero zabala zerbitzatzeko epe luzean burutu dugun zerbait da. Urteetan zehar produktuak arrakastaz sustatu ditugu Bing-en eta Google-n, beste merkataritza elektronikoko gune batzuetan, hala nola Amazon eta Facebook bezalako sare sozialetako bilatzaileetan.\nSquarespace iragarkien zerbitzuak\nIkus ditzagun gure plaza-zerbitzuak\nGure aditu talde espezializatuak ulertzen du Squarespace-ren marketin tresna bakoitza eta integrazioa eta bermea bisitariak zure webgunera areagotzen edo negozioa garatzen eta hurrengo mailara eramaten laguntzeko. Gure Ppc Kudeaketa Enpresak Espazioko Iragarki Eragileen Alorrean Ezagutza Aberatsa duenez, Negozioko Finkatuenetakoak gara. Pertsonalizagarriak diren kanpainak eskuragarri daude aztertzen eta entregatzen ditugun kategoria ugaritan. Squarespace iragarkien zerbitzuen emaitzarik garrantzitsuenak eta eskalagarrienak lortuko ditugu.\nBilaketa-motorreko publizitateak bultzatutako lineako marketin espezializatuko estrategiez baliatuko zara. Google Bilaketa Iragarkien adituek marketin estrategia eskalagarria eskaintzen dizute zure negozioari.\nZure ikuslegoa Squarespace-ko Google Display iragarkiekin bideratu daiteke. Zure Produktua edo Zerbitzua Gure Taktika Arrakastatsuen eta Dagokion Iragarkiaren Erakustaldiaren bidez Litekeena Da Interesa Duten Pertsonei Iragarkia.\nEraginkortasuna eta inbertsioaren errentagarritasuna optimizatzeko, gure espezialisten taldeak neurrira egindako kanpainak bezero bakoitzaren behar zehatzetarako. Google-n egindako erosketen publizitateak zure markaren ikusgarritasuna areagotu dezake Google-n eta zure webgunerako kualifikazio handiko hornitzaileak sor ditzake.\nSquarespace Youtube bideo iragarkien espezialista gisa, gai gara aprobetxatu gabeko aprobetxamendua aprobetxatzeko. Youtube-rekin, munduko bigarren bilaketa-motorrik handiena. Enpresa batek bezero potentzialentzako duen ikusgarritasuna, beruna sortzea eta diru-sarrerak hobetu daitezke.\nDenbora gehiena igarotzen duten itxaropenetara iristeko aukera izateagatik, Gmail iragarkiak bilaketa tradizionaletik kanpo zuzendutako publikoari heltzeko modu eraginkorra dira.\nPayperclickiq-en Squarespace Remarketing Ads zerbitzuan kanpaina eskalagarriak sortzen ditugu, horiekin salmentak handitu eta zure negozioa hazteko. Helbideratutako iragarkiak ehuneko 70ean handitzen ditu bihurketa tasak.\nPayperclickiq-en badakigu kalitatezko trafikoa erakartzeko estrategiak pertsonalizatzen. Hitz gakoen ikerketa sakona eta analitikoa, edukien hobekuntzak eta kalitate handiko sormenak eskaintzen ditugu. Ez da nahikoa Trafikoa Besterik Egin Eta Onerako Itxaropena; Honek zure xede-publikoari buruz eta zer egin nahi duzun pentsatzea eskatzen dizu, zerbait erosi edo posta-zerrendan sartu bezeroaren esperientzia hasteko.\nZure hedapen sozialera iristeko planteamendu eraginkorrena Squarespace-rako Bing iragarkiekin egiten dugu. Kalitatezko abantailak sortzeko ikuspegi eraginkorra ere bermatzen da.\nPayperclickiqs espezialistaren taldearekin Gure Amazon iragarkiek bermatzen dute zure artikuluak zerrendaren goialdean berehala agertuko direla. Babestutako marketinaz gain, irismen organikoa ere handitzen du.\nZure Publikoa mikro bideratzeko, gure Facebook iragarkiek estatistika zabalak erabiltzen dituzte. Ondorioz, zure negozioa lortzeko helburu partikularrak lortzen dituzten publizitatea garatzen dugu.\nSquarespace Marketin Agentzia\nPayperclickiq-en, Ulertzen dugu Ordaindutako Marketin Kanpaina Eraginkorrak beharrezko plana behar duela. Azken finean, inbertsioaren errentagarritasuna maximizatu nahi dugu, salmenten diru-sarrerak hobetu eta zure plazako emaitzen sorrera hazteko prozesua erraztu. Horregatik, Trafikoa eta Diru Sarrerak hobetzera zuzendutako Squarespace iragarkien aukera ugari eskaintzen ditugu zure negozioari oharra ekartzen diogun bitartean. Hala ere, ordaindutako publizitatea ulertzea ez da arrakasta lortzeko faktore bakarra. Utzi marketineko adituen taldeari zure plazarako espainiarentzako ordaindutako publizitate estrategia onena sortzea.\nSquarespace produktuaren sustapena\nKanpainaren jarraipen integrala\nPayperclickiq-k marketin estrategia osoa eskaintzen du webguneko bisitari ugari bideratzeko. Balio gisa, itxaropen kopuru izugarria lortuko duzula ziurtatuta dago, salmenta edo bisitari kopuru handia lortuz. Squarespace-rekin integratzea oso erraza da, klikak, inpresioak, bisitak, transakzioak eta abar kontrolatzeko aukera gehiago eskaintzen dizugu. Biak oso erabilerrazak dira eta hainbat ezarpen egokitzeko aukera ematen dute, gure aurkibide nagusien jarraipena egitea erraztuz.\nEzaugarrietatik etekina ateratzea\nSquarespace-k eta bere ezaugarri ugariek adituen manipulazioa behar dute haietatik ahalik eta etekin handiena ateratzeko. Gure Ppc Kudeaketa Zerbitzu Adituak konpromisoa hartu du hori egiteko eta inbertsioaren itzulkin maximoa emateko.\nPayperclickiq-k aukera paregabea ateratzea ahalbidetzen du. Horrek konponbideak behar ditu. Hala ere, orientazio zuzena eta gure laguntza esperientziarekin, Ppc estrategia konplexuenak ere aplika daitezke. A / b proben integraziorik ez dagoenez, zuretzat egiten dugu. Eta gure estrategia guztiak posible dira, badakigulako nola funtzionatzen duen eta gure baliabideak maximizatzen dakigulako.


2019ko ekainaren 14a, ostirala\nUdal honetako Tokiko Gobernu Batzarrak, 2019ko maiatzaren 13an egindako bilkuran, hurrengo dirulaguntzak emateko deialdia onartu zuen:\n— Euskara eta UEUko ikastaroak egiteko dirulaguntzak emateko 2019rako deialdia.\nXedapen hauek ezartzen dituzte oinarri arautzaileak:\n1. Zarauzko Udalak eta bere Erakunde Autonomoek dirulaguntzak emateko Ordenantza Orokor arautzailea (2008ko uztailaren 22ko Gipuzkoako Aldizkari Ofiziala, 140 zk.).\n2. Euskara ikastaroak egiteko dirulaguntzak emateko oinarri espezifikoak. 2019. urterako oinarri espezifikoak (2019ko martxoaren 28an egindako osoko bilkuran).\nZarautz, 2019ko ekainaren 6a.—Xabier Txurruka Fernández, jarduneko alkatea. (3843)\nEuskara eta UEUko ikastaroak egiteko dirulaguntzak emateko 2019rako deialdia.\nZarauzko Udaleko Euskararen Ordenantzak bere 41. artikuluan dio Udalak neurri egokiak hartuko dituela euskara gizarte esparru guztietan erabil dadin eta, oro har, gizarte bizitzan euskararen presentzia gehi dadin. Horretarako, ordenantzaren arabera, bitartekoetako bat euskararen zabalpen funtzionala da, alegia, elebidunen kopurua handitzea eta hobeagotzea, euskara ez dakitenek ikasi dezaten bideak jartzea, eta dakitenak alfabetatu daitezen bitarteko egokiak bideratzea.\nZarauzko Udalak oso garrantzitsutzat irizten dio helduen euskalduntzean eta alfabetatzean eragiteari. Bestalde, araututako ikastaroetatik aparte, euskara hutsean ikastaroak egiteak (UEU) ere garrantzi berezia hartzen du hizkuntzaren ikuspuntutik. Horrexegatik, hain zuzen ere, aurrekontu partida bat ezarri du 2018-2019 ikasturtean zehar euskalduntze ikastaroetara eta UEUko udako ikastaroetara doazen Zarauzko biztanleei bekak emateko.\nDeialdiaren xedea ondorengoa da: 2018-2019 ikasturtean zehar helduentzako euskalduntze eta alfabetatze ikastaroak egin dituzten zarauztar orori dirulaguntzak emateko baldintzak arautzea. Era berean, UEUko udako ikastaroak egin dituzten herritarrei ere matrikula gastuetarako dirulaguntza emango zaie. Eta hori guztia Zarauzko Udalaren dirulaguntzak arautzen dituen ordenantzak ezartzen duena kontuan izanik.\n2. Laguntzak emateko prozedura.\nLaguntza hauek elkarrekiko lehiakortasun jardunbideaz emango dira.\nOnuradunak honako baldintza hauek bete beharko ditu:\na) Euskalduntze- edo alfabetatze ikastaroren bat edo, UEUko udako euskarazko ikastaroren bat egin izatea 2018-2019 ikasturtean.\nb) Dirulaguntzaren xede den ikastaroak irauten duen bitartean Zarauzko udalerrian erroldatuta egotea.\nc) Ikastaroan eskainitako orduen % 80 hartzea gutxienez.\nHartutako orduen ehunekoa (%) kalkulatzeko, ikasleak ikastaroa noiz hasi duen hartuko da kontuan.\nOnuradunak izateko debekua:\nOinarri hauetan araututako dirulaguntzak ezingo ditu jaso ondorengo zirkunstantziaren batean dagoen norbanakoak:\n— 38/2003 Legeak, azaroaren 17koak, dirulaguntzenak, 13.2 artikuluan zerrendatutako edozein.\n— 26/2015 Lege Organikoak, uztailaren 28koak, ezarritakoari jarraikiz, sexu-delituengatik administrazio-, lan- edo zigor-arloko zehapenak jaso dituzten pertsona fisiko nahiz juridikoei.\n— Emakume eta Gizonen Benetako Berdintasunari buruzko martxoaren 22ko 3/2007 Lege Organikoan eta Emakume eta Gizonen Berdintasunerako 4/2005 Legean ezarritako betekizunak betetzen ez dituzten pertsona fisiko nahiz juridikoei.\n— Emakume eta gizonen arteko berdintasunaren printzipioaren aurkako helburuak, sarbide-sistemak, funtzionamendua, ibilbidea, jarduera, antolaketa edo estatutuak dituzten, eta sexuaren, ideologiaren, jaioterriaren, nazionalitatearen edo sexu-joeraren ziozko diskriminazioa egiten duten pertsona fisiko nahiz juridikoei (Emakumeen eta Gizonen Berdintasunerako Zarauzko Udal Ordenantzaren 38. artikulua).\n— Berdintasunerako eta sexuagatik diskriminatuta ez izateko eskubidea urratzeagatik administrazio-, lan- edo zigor-arloko zehapenak jaso dituzten pertsona fisiko nahiz juridikoei (Emakumeen eta Gizonen Berdintasunerako Zarauzko Udal Ordenantzaren 38. artikulua).\n4. Eskariak aurkezteko lekua eta epea.\nInprimakiak (Euskarako 7.7.A, eta 7.7.B ereduak) osorik eta ongi beteta, Udaletxeko Erregistro Orokorrean aurkeztu behar dira:\n— Udaletxea (HAZ – Herritarren Arreta Departamentua, Kale Nagusia 29): astelehenetik ostiralera, 7:30etik 15:00etara; ostegunetan: 17:00etatik-19:00etara.\n— Udal Zerbitzu Telematikoak.\nHalaber, 2015eko urriaren 1eko Herri Administrazioen Administrazio Prozedura Erkidearen 39/2015 Legearen 16.4 artikuluak aipatzen dituen lekuetan ere aurkeztu ahal dira.\nHerri Administrazioen Administrazio Prozedura Erkidearen 39/2015 Legeak 16.4 artikuluan aipatutakoaren arabera, posta bulegoetan aurkezten diren eskaera-orriak aurkezpen-epearen barruan eta gutun-azal irekian eman behar dira, ziurtatu aurretik Postetxeko funtzionarioak data eta zigilua jar diezaien. Horrela bakarrik ulertuko da instantziak posta bulegoan utzi ziren egunean izan dutela sarrera Zarauzko Udalaren Erregistro Nagusian. Instantzia da zigilua eraman behar duena.\nEdonola ere, dirulaguntzaren eskaera ikastaroa bukatu ondoren egingo du ikasleak, ondorengo bi epe hauetakoren batean:\n— Zkia.: 1.\nGaia: 2019ko uztaila baino lehen bukatutako ikastaroak.\nEpearen hasiera: 2019ko uztailaren 1a.\nEpearen amaiera: 2019ko uztailaren 15a.\n— Zkia.: 2.\nGaia: 2019ko uztailetik irailera bitartean egindako ikastaroak.\nEpearen hasiera: 2019ko irailaren 16a.\nEpearen amaiera: 2019ko urriaren 4a.\n5. Zuzkidura eta aurrekontuko partida.\nDirulaguntza eskaria uztailaren 1etik uztailaren 15a bitartean egin behar den ikastaroen laguntzetarako, 2019. urtean 33.500,00 euroko kopurua jarriko da, ondorengo partidaren kontura: 1 0701.481.01.335.00 2019 04319 «Euskara sustatzeko dirulaguntzak».\nEra berean, dirulaguntza eskaria irailaren 16tik urriaren 4ra bitartean egin behar den ikastaroen laguntzetarako, 2019. urtean 2.500,00 euroko kopurua jarriko da, ondorengo partidaren kontura: 1 0701.481.01.335.00 2019 04319 «Euskara sustatzeko dirulaguntzak».\nHalaber, ekonomia-ekitaldi baten barruan emango diren laguntzen bolumen osoak ez du izendatutako dirua gaindituko.\nLehenengo aldian, alegia, dirulaguntza eskaria uztailaren 1etik uztailaren 15a bitartean egin dutenen artean, ordaindu beharreko kantitatea handiagoa bada aurrekontuan horretarako izendatutako kopurua baino, orduan, aldi horretan banaketa proportzionala egingo da.\nBigarren aldian, alegia, dirulaguntza eskaria irailaren 16tik urriaren 4ra egin dutenen artean, ordaindu beharreko kantitatea handiagoa bada aurrekontuan horretarako izendatutako kopurua baino, orduan, aldi horretan banaketa proportzionala egingo da.\nBaimendutako gastua handitu edo murriztu ahal izango du aldaketaren zenbatekoaren arabera eskumena esleituta duen organoak, dirulaguntza ematea ebatzi baino lehen. Dena den, horrek ez du beste deialdi bat egitea ekarriko.\n6. Aurkeztu beharreko agiriak.\nEskaera inprimakiarekin (7.7A Eranskina) batera, agiri hauek aurkeztu behar ditu eskatzaileak:\na) Eskatzailearen NANaren fotokopia.\nb) Matrikularen ordainagiria.\nc) Euskaltegiaren edo UEUren bertaratze-ziurtagiria, eskatzailearen asistentzia (%tan), ikastaroaren ordu teorikoak eta ikasleak gainditutako urrats-kopurua, adieraziko dituena.\nd) Ikastaroa Zarauzko euskaltegietatik kanpoko euskaltegiren batean egiten bada, hori horrela egitearen arrazoiak zeintzuk diren azaldu beharko da idatziz. Kanpoan egindako ikastaro berbera Zarauzko bi euskaltegietako edozeinetan egiterik balego, ez da dirulaguntzarik emango.\ne) Langabeen kasuan, Lanbideren «Izen ematearen aldiei buruzko txostena» eta «lan bizitzaren ziurtagiria» (ikasturteak irauten duen bitartean Lanbiden izena emanda egon beharko du eskatzaileak).\nf) Xede bererako eskatutako edo jasotako bestelako dirulaguntzei buruzko eta 3. artikuluan zehazten den dirulaguntza publikoak jasotzeko debekurik ez izatearen inguruko zinpeko aitorpena. (7.7.B eranskina).\ng) Zerga betebeharrak eta Gizarte Segurantzarekikoak egunean dituela egiaztatzen duen zinpeko aitorpena. (7.7.B Eranskina).\nZarauztarra izatearen baldintza Udalak berak egiaztatuko du Udal Erroldaren bidez.\nEra berean, Zarauzko Udal Euskaltegiko ikastaroren baterako dirulaguntza eskaria egin dutenen kasuan, Udalak berak egiaztatuko du ikastaroan hartutako orduen ehunekoa euskaltegiko datu-basearen bidez.\nNolanahi ere, eskatzaileei behar besteko informazio osagarria eskatu ahal izango zaie eskatutako dirulaguntza behar bezala baloratu ahal izateko.\n7. Dirulaguntzak esleitzeko eta neurtzeko irizpideak.\nEman beharreko dirulaguntzak kalkulatzeko, honako irizpideok hartuko dira kontuan:\na) Euskalduntze eta alfabetatze ikastaroak:\n1. Ikastaroak irauten duen bitartean langabezia-txartela duen ikasleak: ordaindutako matrikularen % 100 izango da bekaren zenbatekoa. (d) atalean ezarritako mugen arabera).\n2. Gainerakoak: ikasleak ordaindutako matrikularen % 75 izango da bekaren zenbatekoa.\nb) Udan egindako euskara ikastaroak eta UEUkoak.\n1. Ikastaroak irauten duen bitartean langabezia-txartela duen ikasleak: ordaindutako matrikularen % 75 izango da bekaren zenbatekoa.\n2. Gainerakoak: ikasleak ordaindutako matrikularen % 50 izango da bekaren zenbatekoa.\nc) Gainera, Udalak dirulaguntzetan ordaindu beharreko kantitatea handiagoa bada aurrekontuan horretarako izendatutako kopurua baino, orduan, kasu horretan banaketa proportzionala egingo da eskatzaile guztien artean.\nd) Eskatzaile bakoitzak ikastaro mota bat baino gehiagorako dirulaguntza eska dezake, baina urteko gehienez ere 500,00 euro (700,00 euro barnetegietarako) jaso ahal izango ditu.\nEmango den dirulaguntza bateragarria izango da xede berarekin jaso daitekeen beste edozeinekin, baldin eta gainfinantziaziorik ez badago laguntzen den xedearen guztirako kostuan. Horrelakoetan dagozkion kenketak egingo dira, aldea ez ordainduz edo dagokion kopurua itzultzeko eskatuz.\nZarauzko Udalak eskubide izango du eskatzaile bakoitzak emandako edozein datu beste administrazio publikoekin erkatzeko.\n2018/2019 ikasturtean HABEren mailaren bat edo baliokideren bat egiaztatzen duten ikasleek, HABEk 2019. urtean euskara-ikasleentzako egingo duen dirulaguntzetarako deialdian parte hartu beharko dute. Zarauzko Udalaren dirulaguntza HABEk emandakoaren osagarria izango da.\n9. Ebazpena eta jakinarazpena.\nProzeduraren ebazpenak administrazio-bidea amaituko du, eta eman eta jakinarazteko gehieneko epea sei hilabetekoa izango da. Epe hori kontatzen hasiko da deialdia argitaratzen denetik aurrera.\nProzeduraren ebazpena jakinaraziko zaie interesatuei Herri Administrazioen Administrazio Prozedura Erkidearen 39/2015 Legeko 40. artikuluan aurreikusitakoaren arabera, eta bideratzea egingo da lege horretako 42 eta 44 artikuluek jasotzen dituzten xedapenen arabera; betiere, emandako dirulaguntzak Zarauzko Udalaren web gunean argitaratzea baztertu gabe.\n— Antolamendua eta instrukzioa (Instrukzio-organoa): Euskara Departamentuko arduraduna.\n— Azterketa eta balioespena (Balioespen Batzordea): Kide anitzeko organo bat, dirulaguntza ematen duen Departamentuko informazio-batzordeko kideek osatutakoa.\n— Ebazpena (Organo eskuduna): Alkatetzari edo Tokiko Gobernu Batzarrari egokituko zaio, Udalaren administrazio-antolamenduan une bakoitzean indarrean diren eskumenekin eta aldi bateko eskuordetzeekin bat etorriz.\nInteresatuek deialdi honen aurka zuzenean administrazioarekiko auzi errekurtsoa aurkez dezakete administrazioarekiko auzietako Donostiako epaitegietan, argitaratu eta biharamunetik hasita bi hilabeteko epean.\nHala ere, partikularrek aukera dute horren aurretik berraztertzeko hautazko errekurtsoa aurkezteko oinarri hauek onartu dituen organo eskudunaren aurrean, argitaratu eta biharamunetik hasita hilabeteko epean. Hori eginez gero, ezingo da administrazioarekiko auzi errekurtsorik aurkeztu harik eta berraztertzekoaren berariazko ebazpena eman edo ustezko ezespena gertatu arte. Dena dela, egoki iritzitako beste edozein errekurtso aurkez daiteke.


Informazioaren garapena • ZUZEU\nUABko komunikazio zientzien fakultateko kioskoan duela hamar urte saltzen ziren egunkarien %20a saltzen da gaur egun. Joera baten isla da horixe, baina esanguratsua oso, etorkizuneko kazetariak trebatzen baitira bertan.\nTV3eko ’30 minuts’ programak informazioaren garapena izan zuen igandean hizpide.\nEgunkarien salmentek behera egiten duten bitartean ordea, informazioaren joan-etorria, inoiz baino handiagoa da. Paperaren krisiaren aurrean, sarea gailentzen da. Baina nekez egin daiteke negozioa Internet bidez. Oraingoz.\nAldaketa sozial sakon baten aurrean ote gaude? Horixe da erreportajeak planteatzen duen galderetako bat.\nSare sozialen fenomenoak eztanda egin du, edonor bilakatu daiteke informazioaren jabe, edonor izan daiteke igorle. Albiste bila joateko beharra txikitzen doa, albisteak gertatzen diren tokian jendea dago, eta horiek, gaur egun, gertatutakoa zabaldu ahal izateko azpiegiturak dituzte. Informazioa herritarren esku dago, beraz, baita boterea ere?\nBada ordea, herritarrek informazio hori kudeatzen ez dakitela uste duenik. Hainbat adituk kazetarien beharra badagoela eta egongo dela defendatzen dute.\nOhiko komunikabideek bi aukera soilik dituztela dirudi: egokitu ala desagertu. Kazetaritza berridatzi behar da.\nInformazioaren abiadura handitu egin da, uneoero gertatzen denaren berri jakin nahi du gizarteak eta askotan ez dago datorren eguneko egunkariei itxaroteko prest. Azkartasun horrek eta informazioa edonoren esku egote horrek bere arriskuak ere baditu. Gezurrak, egiak bezain azkar zabaldu baitaitezke.\nGizarteak esku artean izan ohi duen informazioa azalekoa dela ere badiote. Informazio landuak eta sakonak indarra galdu duela.\nEgunkariak existitzen jarraituko ote duten zalantza hor dago, baina sektoreko aditu gehienek, aldiz kazetaritzak etorkizuna baduela uste dute.\nErantzunak baino galderak egiten ditu TV3eko ’30 minuts’ saioak, baina gogoetarako bide izan daitezke. Hona hemen bideoa oso-osorik.\negunkari digitalak, egunkariak, informazioa, Internet, kazetaritza\nBasagoitiren hizkera "modernoa"


Asterix Eta Hamabi Probak. Rene Goscinny. Elkar.eus\nEgilea: Rene Goscinny\nBilduma: ASTERIX BEREZIAK\nPERTSONAIARI BURUZ: Zer berri esan daiteke honez gero Asterixi buruz? Munduko komiki pertsonaiarik ezagunenetako bat dela, jarraitzaile legioak dauzkala, eta berriki 50. urtebetetzea ospatu duela. Beste asko bete ditzala! LIBURUARI BURUZ: Goscinnyren testuak eta Uderzoren marrazkiak ditu album honek, eta 1976. urtean estreinatu zen filma du oinarri. Asterixen 50 urteak ospatzen jarraitzeko modurik onena: jarraitzaile guztiek miretsi duten galiar famatuaren film onena berritzen duen albuma. ARGUMENTUA: Galian gaude, K.A. 50 urtean, garai hartan erromatarrek hartutako lurraldea; baina herri txiki batek etsaiaren erasoaldi guztiei erantzuten die, borrokaldi guztietan irabaziz. Cesarek badaki ezin duela behin eta berriz barregarri geratu eta zerbait egin beharra daukala. Horregatik, herri txikiko herritarrak behartzen ditu Jainkoek bakarrik gainditu ditzaketen hamabi probei aurre egiteko ordezkari parea hautatzera. Cesar-ek ez dakiena da hautatutako bi ordezkariek Panoramixen edabe magikoa dutela…\nAinize Eguiarte / Alfonso Berroya (il. )\nAsterix - Zesarren Papiroa\nRene Goscinny / Albert Uderzo (il. ) / Jean-Yves Ferri / Didier Conrad (il. )


124. zk., 2014ko uztailaren 2a, asteazkena\nPDF (216 KB - 10 orri.)\nEBAZPENA, 2014ko ekainaren 25ekoa, Merkataritzako zuzendariarena, 2014. ekitaldiko Euskal Merkataritzako sariak emateko deialdia argitaratzen duena.\nIndustria, Berrikuntza, Merkataritza eta Turismoko sailburuaren 2011ko martxoaren 16ko Aginduak Euskal Merkataritzako sariak arautzen ditu (2011ko martxoaren 28ko EHAA, 60. zk.)\nAgindu honetako 4. artikuluan ezartzen denaren arabera, Aginduan arautzen diren sariak emateko deialdia egin behar da 2014 ekitaldiari dagokionez.\nBeraz, aipatutako Aginduko 4. artikuluan ematen zaidan gaitasuna kontuan harturik, hau\nIndustria, Berrikuntza, Merkataritza eta Turismoko sailburuaren 2011ko martxoaren 16ko Aginduak arautzen dituen Euskal Merkataritzako sarietarako 2014ko deialdia egitea da ebazpen honen xedea.\nAurkezten diren kandidaturak Industria, Berrikuntza, Merkataritza eta Ikerketa Sailburuaren 2011ko martxoaren 16ko Aginduan arautzen diren sarien onuradun ahal izateko, Aginduan aipatzen diren baldintzak betetzen direla kreditatu beharko da.\n3. artikulua.– Eskaerak eta epea.\n1.– Kandidaturak eta gainerako agiri osagarriak Eusko Jaurlaritzako Ekonomiaren Garapen eta Lehiakortasun Saileko Merkataritza Zuzendaritzari zuzenduta bidali beharko dituzte eskatzaileek, eta Sailaren Lurralde Ordezkaritzetan aurkeztu, edo, bestela, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38.4 artikuluan ezarritako lekuetan.\n2.– Eskaerak aurkezteko epea hilabetekoa izango da, ebazpen hau EHAAan argitaratu eta hurrengo egunetik hasita.\n3.– Horretarako, I. eranskineko inprimakiak erabiliko dira, eta gehitu ahal izango dira egokiak diren memoria edo materialak, betiere DIN-A4 neurria gainditu gabe.\nEbazpen hau Euskal Herriko Agintaritzaren Aldizkarian argitaratzen den egunaren biharamunean jarriko da indarrean.\nEbazpen honen aurka gora jotzeko helegitea jarri ahal izango zaio Turismo eta Merkataritzako sailburuordeari, hilabeteko epean, Ebazpena Euskal Herriko Agintaritzaren Aldizkarian argitaratu eta hurrengo egunetik hasita.\nVitoria-Gasteiz, 2014ko ekainaren 25a.


Etxebizitzen salerosketa %17,7 jaitsi zen 2011n | Consumer\nEtxebizitzen salerosketa %17,7 jaitsi zen 2011n\nSalerosketa bidez eskualdatutako etxebizitzen %86,7 libreak izan ziren eta %13,3 babestuak\nEtxebizitzen salerosketak %17,7ko beherakada izan zuen 2011 ekitaldiaren amaieran, 361.831 eragiketa egin arte. Jaitsiera hori ez dator bat 2010ean izandako %6,3ko igoerarekin, eta 2008an hasi zen beheranzko joerara itzuli da, krisia hasi zenean. Iaz saldutako etxeen %51 bigarren eskukoak izan ziren eta %49 berriak, Estatistikako Institutu Nazionalak (INE) argitaratutako datuen arabera.\n2011n salerosketaz transmititutako etxebizitzen %86,7 libreak izan ziren, aurreko urtean baino %19,4 gutxiago, eta %13,3 babestuak (-%4,7). Etxebizitza berrien gaineko eragiketen kopurua %19,7 jaitsi zen 2010ekoarekin alderatuta, eta erabilitakoena %15,7.\n2011ko azken hilabetean, etxebizitzen salerosketa %25,3ra igo zen urtetik urtera, 23.255 eragiketa egin ondoren, 2007tik bigarren zifra txikiena. Abenduko jaitsierarekin, etxeen salerosketek hamar hilabete jarraian egin zuten atzera urte batetik bestera. Salerosketa bidez transmititutako etxebizitzen %52,3 abenduan erabili ziren, eta %47,7 berriak. Etxe berrietan egindako eragiketen kopurua %28,8 jaitsi zen 2010eko abenduarekin alderatuta, eta erabilitakoena %21,7.\n2011ko ekitaldian, 100.000 biztanleko, salerosketaren bidez eskualdatutako etxebizitzen kopuru osoa handiagoa izan zen Kantabriako (1.349 eragiketa) eta Errioxako (1.242) autonomia-erkidegoetan. Etxebizitzen salerosketen %60 Andaluzian (72.412 eragiketa), Madrilgo Erkidegoan (49.194), Valentziako Erkidegoan (48.198) eta Katalunian (47.118) erregistratu ziren.\nbabestuak erabiliak etxebizitzak libres-eu salerosketa


Ezjakintasunaren kartografia #266 - Zientzia Kaiera\nGure nerbio sistemaren funtzionamenduan oinarrizkoa prozesua da moldaketa neurologikoa. Autismoa duten pertsonek prozesu honetan aldaketak izan ditzakete. Moldaketa honen alderdia den usaimena aztertzen du José Ramón Alonsok Olfactory adaptation and autism\nAtomoz atomoko eraikuntza nanometrikoei lotutako efektuak ezezagunak dira neurri handi batean. Zilarrezko gainazalean kobaltozko atomoak dituen egitura sinplean elektroiek duten masa baino mila aldiz handiagoa balute bezala jokatzen dutela frogatu dute DIPCn. Fermi astuna likidoa izena du. Finite size analogue of a heavy Fermi liquid in an atomic scale Kondo lattice\nArgitalpen-data: 2019/06/15 · Atala: Dibulgazioa, Ezjakintasunaren kartografia